Keskustelu:Sallan–Kuusamon alue – Wikipedia\n1 Artikkelin nimen viivasta\n4 Pari hyödyllistä linkkiä\nArtikkelin nimen viivasta[muokkaa wikitekstiä]\nEnnen Käyttäjä:Jniemenmaan tekemää palautusta Käyttäjä:PKo oli siirtänyt artikkelin Sallan–Kuusamon alue nimelle Sallan-Kuusamon alue (siirtoa ei ollut tehty siirrätoiminnolla). Artikkelin nimessä kuuluu olla väliviiva -> katso Viivamerkit. Mutta koska väliviivan kirjoittaminen on hankalaa, tein heti artikkelin luomisen jälkeen uudelleenohjaussivun yhdysmerkillä varustetusta artikkelin nimestä.--Kyzyl 31. toukokuuta 2006 kello 10.11 (UTC)\nNo niin, jotain sentään tapahtuu, kun täällä jotain uskaltaa marista... Yst. terv. --PKo 31. toukokuuta 2006 kello 10.36 (UTC)\nKäyttäjä:PKo oli muuttanut Sallan luovutettujen kylien kohdalla mainitun Kurtin kylän Ala- ja Yläkurtiksi. On totta että alueella ainakin nykyisin sijaitsee Alakurtti niminen taajama ja Suomelle kuuluessaankin oli ehkä olemassa jo eräänlainen jako Ala- ja Yläkurttiin, mutta olivatko ne eri kyliä vai vain Kurtin kylän eri osia?--Kyzyl 1. kesäkuuta 2006 kello 07.14 (UTC)\nAinakin näin on nettisivustolla Alakurtti : ...Alakurtti, that in transfer means Lower Kurtti. In four kilometers is higher on current Tunsajoki (pitäisi olla Tuntsajoki) there was a settlement Ylikurtti, that in transfer with Finnish Upper Kurtti.\nYst. terv. --PKo 1. kesäkuuta 2006 kello 12.21 (UTC)\nNo en missään vaiheessa kiistänytkään, sitä etteikö olisi ollut Alikurtti ja Ylikurtti nimisiä asutuksia, mutta kysymys olikin siitä olivatko ne virallisesti eri kyliä vai saman kylän, Kurtin, eri osia/kulmakuntia. Ainakin Sallan kyläluettelossa mainitaan vain Kurtti.--Kyzyl 2. kesäkuuta 2006 kello 09.37 (UTC)\nNyt menee taas joskus Wikipedialle tyypilliseksi "pilkunnussimiseksi"... --PKo 2. kesäkuuta 2006 kello 22.33 (UTC)\nWPK siirsi tämän artikkelin nimelle Kuusamon ja Sallan entiset itäosat. Sallan–Kuusamon alue on kuitenkin vakiintunut termi, joten artikkeli tulisi siirtää takaisin tälle nimelle. --Kyzyl 30. kesäkuuta 2009 kello 17.07 (EEST)\nSallan-Kuusamon aluehan on kahden suomalaisen kunnan muodostama alue Koillis-Suomessa. Sen sijaan näihin kahteen kuntaan ennen kuuluneet, vuonna 1940 luovutetut alueet ovat Kuusamon ja Sallan entiset itäosat (nimenomaan entiset, sillä kai Kuusamolla ja Sallalla on nykyisetkin itäosansa - kuntarajojensa sisällä - lisäksi kunnat aakkosjärjestyksessä).\n--WPK 30. kesäkuuta 2009 kello 19.59 (EEST)\nNimitys Sallan–Kuusamon lienee on historiankirjoituksessa vakiintunut käsite, jonka merkitys selvinnee asiayhteydestä. Uuden, vaikkakin ehkä sinällään tarkemman nimityksen keksiminen sille on omaa tutkimusta, joten olen samalla kannalla kuin Kyzyl. Vakiintuneita käsitteitä ei ole syytä muuttaa.--Urjanhai 30. kesäkuuta 2009 kello 20.13 (EEST)\nNiin tässä ei nyt ole kysymys siitä etteikö termi Kuusamon ja Sallan entiset itäosat olisi aluetta kuvaava ja ymmärrettävä. Kyseiselle alueelle nyt kuitenkin sattuu olemaan vakiintunut termi, joka on Sallan–Kuusamon alue. Ja kuten artikkelista käy ilmi, ei pitäisi olla vaaraa luulla että artikkelissa käsitellään Sallan ja Kuusamon nykyisten alueiden itäosia. WPK:lla tuntuu olevan tapana keksiä uusia käsitteitä (vaikkakin kuinka kuvaavia) ja tästä hänelle on huomautettu useaan otteeseen. Uusi tutkimus ei kuulu Wikipediaan, uutta tutkimusta voi vapaasti harrastaa jossakin muualla. Tämä ei tunnut menevän WPK:lle perille. Hänen keskustelusivultaan löytyy lukematon määrä viestejä, joissa häntä on ohjeistettu tekemään tiettyjä asioita, ja silti hän jatkaa niiden tekemistä. Asialle pitäisi tehdä jotain. --Kyzyl 30. kesäkuuta 2009 kello 20.55 (EEST)\nVaan eihän Venäjällä ole mitään Sallan-Kuusamon aluetta, vaan Suomessa. Sen sijaan Venäjällä ovat Suomeen kuuluneet Kuusamon ja Sallan entiset itäosat.\n--WPK 1. heinäkuuta 2009 kello 00.41 (EEST)\nVoi taivas. Ei kai kukaan ole väittänytkään että venäläiset käyttäisivät alueesta nykyisin nimeä Sallan-Kuusamon alue. Termi Sallan-Kuusamon alue syntyi Suomessa Moskovan rauhan jälkeen, jolloin se yhtenä alueena luovutettiin Neuvostoliitolle. Alue koostui Sallan ja Kuusamon osista, joten tästä nimi. Nimeä on käytetty tämän jälkeen suomalaisissa paperisissa tietosanakirjoissa ja muussa kirjallisuudessa. Termiä käytetään historiallisissa yhteyksissä, jolloin halutaan viitata tähän luovutettuun alueeseen. Alueluovutuksen jälkeenhän (ja sitä ennenkin se kuului kahteen kuntaan) alue ei muodostanut mitään yhtenäistä aluetta, vaan se liitettiin Louhen piirin kyläneuvostoina. Sittemmin pohjoisosa on liitetty Murmanskin alueeseen. Nykyisin Venäjällä alue kuuluu Kiestingin ja Alakurtin kuntiin. Joten Venäjällä sille ei pahemmin ole ollut tarvetta antaa mitään tiettyä nimitystä. Toista ei uutta tutkimusta wikipediassa. Mitä kohtaa et tuosta ymmärrä? --Kyzyl 1. heinäkuuta 2009 kello 15.58 (EEST)\nVoi herrajumala. Ei kai kukaan ole väittänytkään, että venäläiset käyttäisivät talvisodan päättäneen rauhan myötä luovutetusta alueesta nimeä Sallan-Kuusamon alue. Sallan ja Kuusamon kunnathan sijaitsevat Suomessa, joten Sallan-Kuusamon alue on Suomessa. Sen sijaan Kuusamon ja Sallan entiset, kuntiin vuoteen 1940 kuuluneet itäosat sijaitsevat nykyään Venäjällä. Onko vaikea ymmärtää ja myöntää tämä? --WPK 2. heinäkuuta 2009 kello 22.03 (EEST)\nEli et ymmärrä. No en kyllä totta puhuakseni odottanutkaan että sellainen ihme olisi tapahtunut =). Sallan ja Kuusamon kunnat ovat Suomessa. Sallan–Kuusamon alue puolestaan on vakiintunut nimi näiden kuntien Neuvostoliitolle luovutetuille osille. Wikipediassa käytetään vakiintunutta termistöä, mitä käytetään muuallakin, eikä lähdetä keksimään uusia nimiä asioille ja alueille, olisivat ne sitten kuinka hyvin kuvaavia tahansa. Eli vakiintunut termi ja ei uutta tutkimusta ovat ne kaksi syytä minkä takia asia ei mene niin kuin sinä olet sen miettinyt omassa päässäsi. --Kyzyl 3. heinäkuuta 2009 kello 16.22 (EEST)\nPari hyödyllistä linkkiä[muokkaa wikitekstiä]\nAlueen vesistöistä valitettavasti vain osan alueesta kattavat kaksi vanhaa karttaa. Näistä näkyy uuden ja vanhan rajan kulku sekä vesistöjä. Kartat eivät välttämättä ole nimistöltään ja sisälläöltään aivan tarkkoja joka kohdassa.\nArppe, Wilhelm: Karta öfver norra delen af Kuolajärvi socken i Kemi härad... 1871-1871 (MHA, Iab. 4). (Maanmittaushallitus, Maanmittaushallituksen historiallinen kartta-arkisto (kokoelma), Erilliset pitäjänkartat) Kansallisarkisto, 1871. Kartta Kansallisarkiston digitaaliarkistossa (jpg) (viitattu 5.11.2019)\nArppe, Wilhelm: Karta öfver södra delen af Kuusamo socken i Uleå härad... 1870-1870 (MHA, Iab. 5). (Maanmittaushallitus, Maanmittaushallituksen historiallinen kartta-arkisto (kokoelma), Erilliset pitäjänkartat) Kansallisarkisto, 1870. Kartta Kansallisarkiston digitaaliarkistossa (jpg) (viitattu 5.11.2019)\n--Urjanhai (keskustelu) 5. marraskuuta 2019 kello 14.45 (EET)\nLöytyi parempi: Täältä:  löytyy moniosainen Suomen kartta, jossa näktyy vesistöjä ja nimiä sekä Suomen että Venäjän puolella. (Linkit lehtiin järjestyksesä ovat sivulla Wikiprojekti:Historialliset kartat/Kartta-aineistot.) Mutta koska tämä on 1860-luvulta niin tieto ei ole aivan virheetöntä. Todennäköisesti Suomen taloudellinen kartta 1:100 000 ja pitäjänkartat 1900-luvulta 1:20 000 olisivat paras lähde, mutta eivät näytä olevan netissä. Muitakin karttoja tietysti löytyy sekä netistä että ei netistä. (Ja venäjä vielä erikseen.)--Urjanhai (keskustelu) 6. marraskuuta 2019 kello 17.20 (EET)\nSamassa kokoelmassa on myös taloudellisiia karttoja, esim:\n (Lehti XIII: 11 Iivaara, eteläisin osa Sallan - Kuusamon alueesta)\n (Lehti XIV: 11 Paanajärvi, keskiosa Sallan - Kuusamon alueesta)\nNäyttäisi puuttuvan lehti XV:11, pohjoisin osa Sallan - Kuusamon alueesta?\n (Lehti XVII:11 Tuntsanperä, sisältääkö vielä Sallan - kuusamon aluetta?)\n (Lehti XVI: 10 Tenniöjoki, , sisältääkö vielä Sallan - kuusamon aluetta?)\n--Urjanhai (keskustelu) 6. marraskuuta 2019 kello 18.04 (EET) Täydennetty --Urjanhai (keskustelu) 12. marraskuuta 2019 kello 22.05 (EET)\nKuitenkaan noitakaan ei ole täydellisesti, vaikka arkistoissa karttalehtiä ehkä on täydellisemmin. Noistakin kuitenkin saa jo joltain osin parempaa ja varmempaa tietoa kuin nyt käyttämistäni lähteistä tämän alueen vesistöartikkeleissa. Osa hyvin pienimittakaavaisten karttojen tiedoista voi sisältää ja sisältääkin virheitä, mutta yhtä lailla 1800-luvun kartoissa on virheitä. Kun esim. taloudellisista kartoista ja pitäjänkartoista on netissä vasta osa, niin arkistoja ja kirjastoja joutuu käyttämään.--Urjanhai (keskustelu) 6. marraskuuta 2019 kello 22.45 (EET)\nNoudettu kohteesta ”https://fi.wikipedia.org/w/index.php?title=Keskustelu:Sallan–Kuusamon_alue&oldid=18531616”\nSivua on viimeksi muutettu 12. marraskuuta 2019 kello 22.13.


Pisara: Aina kun juoksen kohti alhaalla olevaa\nKatja / Lumiomena maanantaina, 27 kesäkuuta, 2011\nLuulen, että sain kiinni tunteestasi. Siitä, että on tyhjää ja itkettää, vaikka kaikki on hyvin. Etteivät kaivatut sanat tule ulos, vaikka sisällä myllertävätkin. Kaikessa vain aika auttaa, vaikka se kliseiseltä kuulostaakin. Joskus kliseet ovat totta. Toivotan siis tsemppiä ja kaikkea muuta hyvää ynnä ihanaa! Ja samalla tsemppiä myös muuttoon.\nIhania kuvia, muuten. Ja juhannus... No, meillä se ainakin oli sellainen lapsiperheen savolainen juhannus, mutta löysimme metsämansikoita ja sain luettua yhden ihanan kirjan. Se on jo aika paljon se. :)\nOnpas lumoavan näköiset vuoret. En yhtään ihmettele jos moiset vetävät sanattomiksi.\nItse olisin iloinen jos oppisin jälleen itkemään. Tai ehken iloinen, mutta kokonaisempi. Kadehdin teitä naisia, kun teistä tuota taitoa ei pyritä tukahduttamaan yhtä väkevästi kuin meistä miehistä.\nKiitos kun olit lisännyt blogini kurkkimislistallesi. Se näkyi heti selvänä piikkinä lukijamäärissä. Sääli, ettei yhtä hienoja sidebarjuttuja saa Wordpressiin, ainakaan ilmaiseen.\nPaula / Luen ja kirjoitan maanantaina, 27 kesäkuuta, 2011\nTuntuu kehnolta sanoa lohdutukseksi, että on hyvä, että itkettää. Anna tulla, se helpottaa. Biologian opettajani sanoi joskus elämä sitten, että kyynelissä poistuu oikeasti jotakin ikävää sisältämme.\nSilti toivotan valoisia päiviä sinulle! Elämä kantaa ja yhtenä päivänä huomaat, että onkin paremmin. Alpeilla jo oli vähän aikaa. Tällaista elämä on.\nEn ole itse itkenyt pitkään aikaan, kun lohdutan pieniä itkuissaan niin paljon. Tänäänkin molempia yhtä aikaa. Kunnon pojat! :-)\nJuhannus oli täynnä ystäviä ja hyvää ruokaa, meillä ei sadetta! Rauhallisuudesta ei ollut tietoakaan, sen veivät seitsemän ilakoivaa lasta. Vanhuksena ikävöin tätä aikaa, tiedän.\nHelmi-Maaria Pisara maanantaina, 27 kesäkuuta, 2011\nTattista toverit! Täytyy siis ajatella, että tämä itku on vain hyvästä. Mutta käsittämätöntä tämä kylläkin, silti, on. Tänäiltanakin, vaikka iltamme on ollut muuttopuuhastelun jälkeen parhainta antia, minä olen miltei vuodattanut suolaisia pisaroita.\nJa juu, aikaa täytynee vain antaa. Mutta kun olisi niin kova halu kirjoittaa. Eikä mitään, mitään tule. Onneksi edes blogi- ja päiväkirjasuoni sykkivät.\nKivaltahan juhannuksenne kuulostavat :) Melkein harmittaa, etten omaani viettänyt itäisen Suomen laitamilla veden äärellä lekotellen.\nItselläni auttaa kirjoitusoppaiden lukeminen silloin kun ajaudun umpikujaan. Tai ei niinkään kirjotusoppaiden vaan juonittelu- eli käsikirjoitusoppaiden lukeminen. Olen tosin saanut blogiasi lukiessa semmoisen kuvan, että menet vahvasti intuition viemänä.\nSuosittelen silti yhtä videota jonka katsoin muutama päivä sitten. Heidän käsittelemiensä tarinoiden aihepiirit ovat luultavasti täysin erilaisia kun mitä haluat kirjoittaa, mutta heidän käyttämänsä metodit toiminevat universaalisti. http://www.youtube.com/user/HezekiahKidron#p/u/6/VfWUtHMlZf8\nNiin, en usko että tähän auttaa oppaiden lukeminen. Uskon, että jonkinmoinen seesteinen olotila täytyisi saada takaisin. Ehkäpä pian, toivottavasti, se tulee. Mutta kiitos tuosta linkkivinkistä, juuri pistin pyörimään videon, kuuntelen sitä mielenkiinnolla tässä aamun aloitukseksi!


N2K FI0420001 dataforms\n3110 7580 0.00 M A C B A\n3160 10 0.00 M B C B B\n3210 11 0.00 M B B B A\n7110 32 0.00 G B C B B\n7140 2 0.00 G C C C C\n8220 80 0.00 P B C B B\n8230 5 0.00 G B C B B\n9010 60 0.00 M B C B B\n9060 80 0.00 M B C B B\n91D0 20 0.00 M B C B B\nB A064 Clangula hyemalis P X\nB A038 Cygnus cygnus 1 1 p X\nB A099 Falco subbuteo 2 2 p X\nB A002 Gavia arctica 10 10 p X\nB A001 Gavia stellata i P X\nB A127 Grus grus 1 1 p X\nB A065 Melanitta nigra P X\nF Salvelinus alpinus R X\nF Triglopsis quadricornis P X\nPoikkeuksellisen karu suuri järvi. Järven halki kulkee harjuja, jotka muodostavat kapeita niemiä, särkkiä, hiekkarantoja ja harjusaaria. Kuolimo rajoittuu etelässä II Salpausselkään. Reunamuodostumaan yhtyvä harjujakso kulkee järven poikki Säkniemestä pohjoiseen. Tällä alueella on varsin monipuolinen yhdistelmä jäätikköjokien synnyttämiä muodostumia ja selkäveden rantavoimien rantamuodostumia. Kallioperä on pääosin graniitteja, kiilegneissiä sekä migmatiittia. Harjualueen ulkopuolella kallioperää peittää epätasainen pohjamoreenipeite. Kalliopaljastumat ovat rannoilla suhteellisen yleisiä. Laajin yhtenäinen suo on järven etelärantaan muodostunut Rajalamminsuo, johon liittyy kaksi rehevää linnustoltaan monipuolista lampea. Kuolimoa yhdistää Saimaaseen lähes kilometrin pituinen Partakosken koskireitti, johon sisältyy kolme vuolasta koskiosuutta. Partakoski on järvitaimenen ainoa kutupaikka eteläisen Saimaan alueella. Partakoski on ennallistettu uittotarkoituksiin tehtyjen perkausten jäljiltä. Kuolimon vesikasvillisuus on karua nuottaruohotyypin lajistoa tyyppilajeinaan nuottaruoho ja lahnaruoho. Rantakasvillisuus on pääasiassa karua kivikko-, somerikko- ja hiekkarantojen lajistoa. Lahdenpohjukoissa ja pikkupurojen suualueilla on saraikkoisia luhta-alueita. Alueen metsät ovat karuja männiköitä, harjuilla kanerva (CT)-, puolukka (VT)- tai rehevimmillään mustikkatyyppiä (MT). Kuolimossa on alhainen ravinnepitoisuus ja perustuotanto. Pohjaeläimistö on kuitenkin rikas ja järven kalasto on erittäin arvokas mm. taimenen, muikun ja siian ansiosta. Luotolahden kallioalue on kapeaa kalliorantaista salmea reunustava kallioalue, jonka pohjoisosassa kohoaa rosoisen jyrkkänä maisemallisesti merkittävä Luotolahden vuori. Morruuvuori on jyrkkänä kohoava vahvasti rapautunut vuori. Punaista, karkearakeista porfyyrista rapakivigraniittia olevat rinteet ja jyrkänteet ovat paikoin voimakkaasti moroutuneet. Kallioalueella esiintyy rapakivigraniitissa erikoista ja harvinaista ns. pallokiveä taskumaisina juonina. Kalliokasvillisuus on monipuolista ja edustavaa rapautumakasvillisuutta. Rajalamminsuo on pääosin karu tupasvillaräme, johon liittyy Rajalampien läheisyydessä luhtanevaa. Rajalammit ovat umpeenkasvavia eutrofisia lintuvesiä. Lehtisensaari on Kuolimon saaressa oleva tuoreen MT-, OMT- ja OMaT-tyypin iäkäs metsä. Varttunut, pääosin mäntyä ja koivua kasvava kuusikoitumassa oleva sekametsä, jonka länsiosa on havupuuvaltaisempi. Alueella esiintyy jonkin verran kuolleita pökkelöitä, keloja ja maapuita. Itäosassa on pieni korpi-rämepainanne. Kuitura on kivikkoinen ja kallioinen metsäkuvio, jossa on suuria korkeuseroja. Kasvillisuustyypit ja kosteus vaihtelevat korkeuserojen mukaan siten, että korkeimmat kalliot ovat karua CT-männikköä ja painanteissa esiintyy rehevämpää, pääasiassa OMT- ja MT- lehtimetsää. Rehevimmät osat ovat OMaT-lehtoa. Alueen länsilaidassa on pieni isovarpurämeen ympäröimä lampi. Puusto alueella on iäkästä. Kallioiset osat ovat vanhaa männikköä, alavammat alueet vanhaa haapa- ja koivuvaltaista lehtimetsää. Järeitä jättihaapoja on alueella runsaasti. Alikasvoksessa esiintyy runsaasti eri-ikäistä kuusikkoa, joka jo paikoin varjostaa voimakkaasti kenttäkerrosta. Rannan läheisyydessä on nuori harmaaleppävyöhyke. Lahopökkelöitä ja eriasteisesti lahonneita eri-ikäisiä maapuita, valtaosin koivuja ja haapoja, on jonkin verran koko alueella. Rannan tuntumassa on runsaasti majavien kaulomia ja kaatamia jättihaapoja.\nKuolimo edustaa järvityypiltään kansainvälisesti harvinaista tyyppiä. Alue on geologisesti ja biologisesti harvinaisen monimuotoinen yhdistelmä harjuja, kallioita, soita ja karujen järvien lajistoa. Lisäksi Kuolimossa elää jääkauden relikteinä isonieriä ja härkäsimppu. Kuolimo on Saimaan länsiosien lisäksi nykyisin todennäköisesti ainoa nieriän lisääntymisalue koko Vuoksen vesistössä. Partakoski on merkittävä kahden suurjärven välinen koskireitti. Se on tärkeä järvitaimenen kutualue. Lehtisensaaren puusto on normaalia talousmetsää iäkkäämpää ja säilynyt suhteellisen luonnontilaisena. Kuolleita pysty- ja maapuita on alueella jonkin verran. Alueella on merkitystä lähinnä vanhoja aarnimetsiä suosivan lajiston kannalta. Kuitura on poikkeuksellisen iäkäs eteläuomalainen pääosin lehtipuuvaltainen metsäkuvio. Alue on suurista korkeuseroista johtuen monipuolinen yhdistelmä eri metsätyyppejä kuivista kankaista tuoreeseen lehtomaiseen metsään ja puustoiseen rämeeseen. Metsässä on runsaasti aarniometsille tyypillisiä vanhoja lehtipuita, pökkelöitä ja maapuita. Alueen arvoa lisää sen sijainti rantarakentamiselta säästyneessä Kuolimojärven niemessä. Kuolimon veden laatu on pysynyt erinomaisena vähäisen kuormituksen johdosta. Kuitenkin kirkkaan veden ja pitkän viipymän vuoksi Kuolimo on herkkä rehevöitymään. Erityisessä vaarassa ovat kapeat lahtivedet, esim. luoteisosan lahtivedet, joiden sietokyky on suuria selkävesialueita pienempi. Veden laatua uhkaavat kalanviljelylaitokset, hajakuormitus sekä jossain määrin myös asutusjätevedet. Loma-asutus on ranta-alueiden pahin uhkatekijä. Veneilijöiden aiheuttama häirintä on haittana lintuluodoilla. Lehtisensaari Eniten alueen luonnetta muuttaisi metsien käsittely. Alueen ympärillä on suoritettu runsaasti metsänhakkuita, kaakkoispuolella oleva avohakkuu ulottuu alueen rajausten sisäpuolelle. Länsiosassa olevalta metsitetyltä suoniityltä on kaivettu pieni oja. Saaressa on mökkiasutusta minkä seurauksena myös alueella on jonkin verran polkuja. Kuitura Alueen luonnontilaa muuttaisi eniten rantarakentaminen ja metsien hakkuut. Lähialueilla on runsaasti avohakkuita ja metsäautoteitä. Lähialueen rannoilla on kesäasutusta. Suojelutavoitteen määrittely: Kaikki tietolomakkeen taulukoissa 3.1 ja 3.2 mainitut luontotyypit ja lajit kuuluvat alueen suojeluperusteisiin ja kaikkien niiden suojelutavoitteena on vähintään alueen merkityksen säilyttäminen osana verkostoa. Lisäksi alueen suojelussa ja hoidossa painotetaan seuraavaa tavoitetta: - alueella vallitseva luontotyyppien ja lajien sekä niiden elinympäristöjen tila säilytetään alueen käyttöä ohjaamalla - Kuituran ja Lehtisensaaren sekä muiden luonnonsuojelulailla toteutettujen osa-alueiden alueella vallitseva luontotyyppien ja lajien sekä niiden elinympäristöjen tila säilytetään turvaamalla luonnon omien prosessien mukainen kehitys.\nTietokantatäydennys 2016 - Metsähallitus 2013: Luontotyyppi-inventointi. MHGIS ja YSAGIs -tietokannat, luontotyyppiaineisto 15.11.2013 - Suomen ympäristökeskus 2013: Hertta (Vesienhoito, pintavedet -tietojärjestelmä. 2. suunnittelukausi) 20.2.2013 - Ympäristöhallinto 2014. Suomen raportti EU:lle luontodirektiivin toimeenpanosta lajeittain ja luontotyypeittäin 2007–2012. [Viitattu 2014.] www.ymparisto.fi/ Luontodirektiivinluontotyyppiraportit.\nErityissuojeltu vesistö. Osa alueesta rantojensuojeluohjelmassa. Partakoski ja Kärnäkoski koskiensuojelulailla suojeltu. Lehtisensaari ja Kuitura vanhojen metsien suojeluohjelmassa. Lehtisensaaren, Kuituran ja Luotolahdenvuoren vuoren alueet sekä osa Rajalamminsuon, Säkniemen ja Morruuvuoren alueista on toteutettu perustamalla yksityismaan luonnonsuojelualueet. Suomensalon aluen on hankittu valtiolle luonnonsuojelualueeksi. Kohteen suojelu on tarkoitus toteuttaa vesialueella vesilailla, koskiensuojelulailla (Partakoski ja Kärnäkoski), kalastuslailla ja vesiliikennelailla, ranta-alueilla maankäyttö- ja rakennuslailla, maa-aineslailla ja luonnonsuojelulailla (Lehtisensaaren alue, Kuitura, Rajalamminsuon ja Säkniemen alue, Morruuvuoren alue, Suomensalon alue sekä osa Luotolahdenvuoren alueesta).


Skin Care Collagen Filler - Luontaistuntijat\nhttps://kauppa.luontaistuntijat.fi/skin-care-collagen-filler-60-tbl-new-nordic 1524 Skin Care Collagen Filler 60 tbl - New Nordic https://kauppa.luontaistuntijat.fi/media/catalog/product/s/k/skincare_collagenfiller_60_luontaistuntija.jpg 33.00 EUR InStock /Hiukset, iho ja kynnet (sisäinen) /Valmistaja/markkinoija/New Nordic /Hiukset, iho ja kynnet (sisäinen)/Hiukset /Hiukset, iho ja kynnet (sisäinen)/Iho /Hiukset, iho ja kynnet (sisäinen)/Kynnet 33.00 New Nordic 2014-01-02 963,33 € / kg\nSkin Care Collagen Filler 60 tbl - New Nordic\n1100,00 € / kg\nUudistunut koostumus! Ainesosiin on lisätty vehnäkeramidiuute, joka lisää ja parantaa tuotteesta saatavia hyötyjä. Tarkista myös annostus!\nPehmeämpi ja kimmoisampi iho, tukee ryppyjen ennaltaehkäisyä. Skin Care Collagen Filler -tableteissa on merikaloista saatavaa kollageenia, joka on hyvin samanlaista kuin mitä ihossamme on luonnostaan. Valmiste sisältää myös granaattiomenaa, tomaattia ja astaksantiinia (luonnollinen karotenoidi). C-vitamiini edistää sekä solujen suojautumista hapettumisstressiltä että normaalia kollageenin muodostumista ihon normaalia toimintaa varten. Hyvä kollageenituotanto ylläpitää ihon kimmoisuutta ja ennaltaehkäisee ryppyjä.\nKliininen avoin tutkimus, johon osallistui 21 iältään 30–60-vuotiasta naista, osoitti ihon selvää paranemista 28 vuorokaudessa ja vielä selkeämpiä vaikutuksia 56 vuorokauden käytön jälkeen. Tutkimuksen mukaan\n- iho oli kimmoisampi 28 vuorokauden käytön jälkeen ja vielä selkeämmin 56 vuorokauden käytön jälkeen\n- iho oli kiinteämpi 28 vuorokauden käytön jälkeen ja vielä selkeämmin 56 vuorokauden käytön jälkeen\n- ihossa oli vähemmän ryppyjä jo 14 vuorokauden käytön jälkeen\n- iho tuntui pehmeämmältä jo 14 vuorokauden käytön jälkeen.\nLue Luontaistuntija-lehden artikkeli tuotteesta\nSisältää:Täyteaine (mikrokiteinen selluloosa), kollageeni (kalasta), granaattiomenauute (Punica granatum L.), levä (Haematococcus pluvialis L.), tomaattiuute (Lycopersicon esculentum L.), vehnäkeramidiuute (Triticum aestivum L.), C-vitamiini (l-askorbiinihappo), kiillotusaineita (hydroksipropyylimetyyliselluloosa, rasvahappojen magnesiumsuolat), kantaja-aine (silloitettu natriumkarboksimetyyliselluloosa),\npaakkuuntumisenestoaineet (piidioksidi), väriaineita (punajuuriväri, ammoniummenetelmän sokerikulööri), mustapippuri (Piper nigrum L.), perunatärkkelys.\nKäyttöohje:4 tablettia päivässä (2 aamuin, 2 illoin) 8 viikon ajan.


Vietä kulttuuripäivä Kittilässä – Vierailu Särestöniemen ja Palsan ateljeekodeissa tekee vaikutuksen | Tripsteri\nVietä kulttuuripäivä Kittilässä – Vierailu Särestöniemen ja Palsan ateljeekodeissa tekee vaikutuksen\nmuokattu 30.09.2019 | julkaistu 02.06.2019\nKittilä tunnetaan Levin hiihtokeskuksesta, mutta Kittilä on myös kulttuuripitäjä, josta on tullut omintakeisia taiteilijoita. Kulttuuripäivä Kittilässä pitää sisällään vierailut kahden tunnetun lappilaisen kuvataiteilijan, Reidar Särestöniemen ja Kalervo Palsan, kodeissa.\nKittilässä eli 1900-luvulla kaksi merkittävää lappilaista taiteilijaa, jotka ovat jättäneet suomalaiseen kuvataiteeseen vahvan jäljen.\nEnsimmäinen heistä sai omana aikanaan runsaasti arvostusta, ja hän rakennutti lapsuusmaisemiinsa Kaukosen kylään hulppean ateljeekodin ja gallerian. Tämä arvostusta saanut taiteilija oli Reidar Särestöniemi, Kittilän Kaukosessa vuonna 1925 syntynyt Lapin luonnon omintakeinen kuvaaja, jonka värikylläinen taide nousi kulttuurieliitin suosioon 1960-luvulla.\nToinen taiteilijoista eli köyhästi ja vaatimattomasti, eikä hänen synkkäsävyistä, seksiä ja väkivaltaa sisältänyttä taidettaan ymmärretty hänen elinaikanaan Kittilässä. Hän oli Kalervo Palsa, vuonna 1947 syntynyt surrealisti, jonka teosten keskeisiä teemoja olivat seksin ja väkivallan lisäksi viina ja kuolema. Särestöniemi oli Palsaa parikymmentä vuotta vanhempi, mutta miehet tunsivat toisensa ja heillä kerrotaan olleen jonkinlainen rakkaussuhdekin.\nSisällytä kesälomaasi tai Lapin-ruskaretkeesi kulttuuripäivä Kittilässä ja vieraile näiden kahden hienon taiteilijan ateljeekodeissa. Rakenna päivä esimerkiksi näin.\n1. Suuntaa Särestöniemeen\nSärestöniemen ateljeessa on 200 neliötä. (Kuva: Liisa Kuittinen)\nSärestöniemen tila sijaitsee parisenkymmentä kilometriä Kittilän keskustasta etelään, Kaukosen kylän takamailla. Pientä hiekkatietä sinne ajaessa usko taiteilijakodin olemassaoloon meinaa loppua, mutta jatka päättäväisesti matkaa. Tien päästä löytyy lopulta kuvataiteilija Reidar Särestöniemen (1925-1981) kotitila. Vierailuun kannattaa varata aikaa, sillä Särestöniemi-museossa on paljon nähtävää: Reima ja Raili Pietilän 1970-luvuilla suunnittelmat ateljeekoti ja galleria sekä Reidar Särestöniemen lapsuudenkoti, vanha Särestö.\nReidar Särestöniemi oli värikäs ja omaleimainen mies, joka uskalsi elää omannäköistä elämää eikä sortunut vaatimattomuuteen tai itsensä vähättelyyn. Hänen ateljeekotinsa ja galleriansa ovat hulppeita hirsirakennuksia. Hauska yksityiskohta on galleriarakennuksen toisessa kerroksessa oleva uima-allas, jossa Särestönimen kerrotaan uineen ”kuin hylje taulujensa keskellä”.\nAteljeesalin iso ikkuna aukeaa länteen päin. (Kuva: Liisa Kuittinen)\nSärestöniemi on vaikuttava ateljeekoti samaan tapaan kuin Tuusulanjärven rannalla sijaitseva taidemaalari Pekka Halosen Halosenniemi. Halosenniemi ja Särestöniemi edustavat eri aikakausia, mutta molemmissa on samanlaista jylhää erämaakodin tuntua.\nSärestöntie 880, Kaukonen. Avoinna ti-la 12-18. Pääsyliput: aikuiset 12 e, koululaiset, opiskelijat ja eläkeläiset 10 e, alle 7-vuotiaat sisään ilmaiseksi.\n2. Lounasta Cafe Somassa\nCafe Soma sijaitsee Kittilän keskustassa pääraitin varrella. (Kuva: Liisa Kuittinen)\nSärestöniemi-käynnin jälkeen suunnista Kittilän keskustaan lounaalle. Oma lounaspaikkasuosikkini on keskustassa sijaitseva Cafe Soma, josta saa esimerkiksi hyviä hampurilaisia. Cafe Soman on perustanut kittiläläinen Heli Alatalo.\nValtatie 36, Kittilä. Avoinna ma-la 11-18 ja su 12-16.\n3. Vieraile Palsan synnyinkodissa\nPalsa-museo on pienestä koostaan huolimatta kiehtova vierailukohde. (Kuva: Liisa Kuittinen)\nLounaan jälkeen on hyvä jatkaa matkaa Palsa-museoon, joka sijaitsee Kittilän keskustassa. Palsa-museo esittelee 40-vuotiaana keuhkokuumeeseen kuolleen kuvataiteilijan Kalervo Palsan (1947-1987) elämää, ja se on tehty Palsan pienelle kotitilalle, jonka Palsan isä Hugo Palsa osti vuonna 1946. Kalervo Palsan lapsuudessa se oli köyhälistön asuinaluetta.\nJos Särestöniemi tekee vaikutuksen jylhyydellään ja komeudellaan, Palsa-museon vaikuttavuus on pienuudessa. Siinä missä Särestöniemi muistuttaa Halosenniemeä, Palsan koti on kuin Aleksis Kiven kuolinmökki, vaatimaton pikku tönö. Pihapiirissä on Palsan kotimökki ja piskuinen pihamaja, Palsan Getsemane-ateljee, jonka seinille Palsa on maalannut maailmaansa.\nGetsemane-ateljee on vaatimaton tönö. (Kuva: Liisa Kuittinen)\nPalsa eli viimeiset vuotensa lapsuudenkodissaan. Hän kuoli ateljeehensa vuonna 1987. On ihme, että Kalervo Palsan kodista on enää mitään jäljellä. Paikka ehti rapistua Palsan kuoleman jälkeen pahasti, ennen kuin Kauko Sorjosen säätiö osti sen vuonna 2011 ja entisöi rakennukset. Museo avattiin yleisölle kesäkuussa 2013. Palsa-museo on avoinna vain kesäkaudella.\nKivitie 14, Kittilä. Avoinna kesäkuun alusta syyskuun loppuun ti-la 12-18. Pääsyliput: aikuiset 5 e, lapset 2,5 e (vain käteisellä).\nKalervo Palsa on maalannut Getsemane-ateljeen seinille maailmaansa. (Kuva: Liisa Kuittinen)\n© Liisa Kuittinen\nLue lisää Lappi-suosituksia, katso reittiohjeet ja aukioloajat Liisa Kuittisen tekemästä Lappi-sovelluksesta Tripsteri Appissä!\nPääkaupunkiseudulta kotoisin oleva toimittaja, joka muutti marraskuun lopussa 2014 Sodankylään Lappiin. Valmistui erä- ja luonto-oppaaksi kesällä 2020. www.liisakuittinen.com\nLataa Tripsterin ilmainen sovellus\nLuonto ja vuodenajat\nLiikenneyhteydet ja julkinen liikenne Lapissa\nLapin sota 1944–45\nKuinka matkustaa Lapissa vastuullisesti\nOstokset ja kulttuuri\nOstokset ja kulttuuri – Rovaniemi\nRovaniemen urbaani puoli on alkanut houkutella pohjoiseen myös kaupunkimatkailijoita, ja Rovaniemi on hyvä paikka viettää arktinen…\nArkkitehtuuri – Rovaniemi\nSaksalaiset polttivat Rovaniemen Lapin sodassa (1944–45) raunioiksi. Yli 90 prosenttia kauppalan rakennuksista tuhoutui. Kun sota huhtikuussa…\nSyyskuun puolivälin paikkeille osuva ruska on yksi suosituimmista syistä matkustaa Lappiin, eikä ihme. Tunturiluonnon väriloistossa mieli…\nMajoitus – Lappi\nLapista löytyy monentasoista ja -tyyppistä majoitusta eri tarpeisiin. On hotelleja ja hostelleja sekä leirintäalueita ja mökkikyliä.\nLapissa järjestetään omaperäisiä, hauskoja ja kummallisia festivaaleja, ja festivaalit ovat hyvä syy lähteä Lappiin. Tässä omat…


Utajärvi - Kerhotoiminta\nUtajarvi.fi/Varhaiskasvatus ja opetus/Peruskoulu/0-5 luokat/Kerhotoiminta\nKoulun kerhotoiminnalla tarkoitetaan perusopetuslain 47§:ssä mainittua ja opetussuunnitelman perusteissa määriteltyä toimintaa. Koulu määrää toiminnasta vuosittaisessa suunnitelmassa. Kerhotoimintaan osallistuminen on oppilaalle vapaaehtoista ja maksutonta.\nOlemme kuntana olleet aktiivisesti mukana koulun kerhotoiminnan kehittämishankkeessa syksystä 2008 alkaen. Valtion erityisavustusten turvin olemme saaneet kokeilla erilaisia kerhoja ja tarjota oppilaille mahdollisuuksia osallistua koulun kerhoihin lähes heti koulupäivän päätteeksi. Koulukyydityksessä oleville alakoulun oppilaille on pystytty järjestämään vaihtoehtoinen koulukuljetus kotiin. Lisäksi olemme mahdollistaneet iltapäivätoiminnassa olevien lasten osallistumisen koulun kerhotoimintaan.\nKerhotoiminnan kehittämishanke päättyi heinäkuussa 2012. Kehittämistoiminta on antanut mahdollisuuden löytää Utajärven lapsia ja nuoria kiinnostavat koulun tarjoamat kerhotoiminnan muodot ja keinoja vakiinnuttaa kerhotoiminta luontevaksi osaksi vapaa-ajan toimintaa. Kyselyt, joita on tehty kerhotoiminnan kehittämishankkeessa näyttävät vahvasti vuosi toisensa perään oppilaiden koulun järjestämän kerhotoiminnan kiinnostuksen kohteet, joita ovat kaikenlaiset käden työt (käsityöt, nikkarointi, askartelu), kielet ja kansainvälisyys, moniliikuntakerhot, kokkikerhot, musiikki. Nämä nousevat vahvasti esille. Tosin on yksittäisiä toiveita näytelmäkerhoille, valokuvaukselle, tietotekniikallekin.\nKoulun kerhotarjonta keväällä 2018\npäivitetty viimeksi: 06.02.2019 13:54


Avoimet työpaikat: R&D Manageria - Finncont Oy\nAvoimet työpaikat: R&D Manageria\nHaemme Finncont-konserniin R&D MANAGERIA\nvastaamaan Finncont Design Studio®:n palvelutarjonnasta, kehittämisestä sekä uudistuneen suunnittelutiimin aktiivisesta johtamisesta Virroilla ja Lahdessa. Työskentelet sisäisesti tiiviissä yhteistyössä myynnin, hankinnan ja tuotannon kanssa. Tehtävässäsi ohjaat ja johdat myös ulkoisia suunnitteluresursseja. Hahmotat hyvin kokonaisuuksia ja arvioit tuotekehitysprojekteja kriittisesti niin kustannus- kuin ajankäyttönäkökulmastakin.\nSinulla on tehtävään soveltuva koulutus ja intohimo luoda uusia kilpailukykyisiä tuotteita. Omaat aiempaa kokemusta suunnitteluosaston esimiehenä toimimisesta ja sinulla on vahva projektinhallintaosaaminen. Arvostamme 3D CAD-suunnittelutyökalujen hallinnan lisäksi kokemusta teollisen internetin sekä koneiden ja laitteiden älyratkaisujen kehittämisestä. Sinulla on hyvät yhteistyötaidot ja kommunikoit sujuvasti niin suomen kuin englanninkin kielellä. Muu kielitaito katsotaan eduksi.\nLisätietoja tehtävästä antavat arkisin klo 15-17 konsernin varatoimitusjohtaja Hannu Ranta-Lassila puh. 044 331 1858 tai toimitusjohtaja Jyri Partanen puh. 044 586 1294.


Laserkasetti Lexmark E450H11E E450 musta netistä Laserkasetti | ECO-toimistotarvikkeet verkkokauppa\nLaserkasetti Lexmark E450H11E E450 musta hinta 201,81€\nVärikasetti E450H11E Lexmark tulostimeen. Taulukossa vasemmalla ovat Lexmark tulostimet, joihin tämä värikasetti sopii. E450H11E värikasetti on riittoisa, sen tulostuskapasiteetti on noin 11000 sivua viiden prosentin peitolla.\nLexmark E450H11E kanssa yhteensopivat tulostimet\nLexmark E450H11E laserkasetti musta 11.000 sivua return, High Yield\nKun haet luotettavaa väripatruunaa, niin valinta on yksinkertainen. Aito ja alkuperäinen Lexmark värikasetti takaa poikkeuksellisen toimivuuden ja tulostuslaadun. Valitse kasetiksi tulostimeen Lexmark E450H11E alkuperäiset värikasetit, jotka varmistavat sujuvan tulostamisen työssä. Lexmark värikasetit ovat luotettavia, niillä saavutat myös pienemmän tulostimien huoltotarpeen, joten työhön ei tule keskeytyksiä ja tulostimet kestävät pitempään.\nVärikasetti E450H11E edullisesti netistä Lexmark tulostimeen\nLexmark musteet edulliseen hintaan verkkokaupasta. E450H11E on laadukas värikasetti, jolla tulostat erittäin teräviä kuvia ja tekstiä. Värikasetti on varastotuote, jolla on nopea toimitus suoraan tilaajalle. Lexmark tulostinmusteet ovat ekologisia ja niissä on huomioitu myös värikasettien kierrätys. Lexmark musteet ja värikasetit ovat riittoisia ja säilyvät pitkään. Tilaa nyt toimistolle mustetta tulostimeen edulliseen hintaan.\nTämä värikasetti sopii seuraaviin Lexmark tulostimiin: E 450dn\nLaserkasetti alhaiseen hintaan 201,81 €\nLaserkasetti Lexmark E450H11E E450 musta. Se on laadukas toimistotuote, jota toimitetaan kun sitä saapuu varastoon (n. viikko). Varma sopimuskuljetuksemme toimittaa lähetyksen toimitusosoitteeseen työpäivän aikana (8 - 15). Kuopio, Turku, Helsinki... siis minne tahansa Suomeen.\nYli 120 € tilaus toimitetaan aina rahtivapaasti! Eco-toimistotarvikkeet on edullinen ja tasokas tarvikkeiden verkkokauppa toimistoon. Uusi, täysin kotimainen verkkokauppa on helppokäyttöinen ja kaikki tuotteet toimitetaan tarjoushintaan. Helppoa – lisää vain tarvikkeet rekisteröitymättä tilaukseen ja lähetä! Ekologinen ja laadukas toimistotuotevalikoima on valmistettu kierrätys huomioiden ympäristöystävällisesti.\nLaserkasetti Lexmark E450H11E E450 musta on ympäristöystävällinen toimistotuote. Tämä tuote tai sen valmistaja on saavuttanut nämä laatusertifikaatit sekä ympäristömerkit ja -tunnukset. Laatusertifikaatti takaa Array. Ekotoimistotarvikkeet verkkokaupan valikoimaan on valittu runsaasti laatusertifioituja tuotteita. Suosi ekologisia toimistotuotteita!\nE450H11E Laserkasetti Lexmark E450H11E E450 edulliseen hintaan netistä\nVerkkokaupasta halvalla Laserkasetti Lexmark E450H11E E450 - EAN-koodi: 734646258241\n201,81€ / kpl alv 0%


Fitness todellisuuteni - Mini Fitness\nelämäntapa, Elämäntyyli, Fitness, hyvinvointi, Mieli, Motivaatio, Terveys, treenaaminen, Treeni\nVaikka kuinka tulevan tietäisi, ei siihen voi silti oikeasti valmistautua täydellisesti. Jokainen uusi asia tulee siitäkin huolimatta yllätyksenä. Kaikki yllätykset eivät tietenkään ole huonoja! Kilpailupäätökseni myötä olen vielä toistaiseksi törmännyt ainoastaan positiivisiin juttuihin ja myös niihin outoihin.\nOdotin sitä kaikkien puhumaa olotilaa, joka iskee kisapäätöksen pöytään lyömisen jälkeen. Se satalasissa vaihde ja putkinäkö fitneksenmaailmaan. Missä se mun vaihde viipyy? Olenko tehnyt jotakin väärin? Miksi en hypi alushousut jalassa kotona peilin edessä 24/7 tai fiilistele maustettuja purkkapakkauksia Instagramissa. Yhtä täysillä treenatan kuin aina ennenkin. Samalta hyvältä se maistuu kuin aina ennenkin.\nEn ole sovittanut edes bikineitäni kuin ostaessani! Ne ovat muuten tosi hienot. Bikinit olivat to do listallani jo heti alussa, sillä en halua sitten dieetillä enää miettiä onko tämä väri nyt se paras ja tarvitseeko lisää kristallia. Siinä ne nyt on! Yllätyin myös positiivisesti siitä, että ne mahtuivat päälle! Hieman narraa sieltä sun täältä, mutta niin pitääkin. Kai se keimailuvaihde on vielä matkalla?\nSitten se tärkein. En osaa fanittaa. En vaan osaa vaikka kuinka haluaisin! Tottakai seuraan kilpasiskojani Instagramissa, eikö se riitä? Screenshotit poseerauksista ja muiden pyllyjen tuijottaminen ei oikein nappaa. Motivoidun ja inspiroidun kuitenkin aina silloin, kun saman sarjan upeat mimmit heittävät löylyä kiukaalle upeilla kuvillaan Instagramissa. Julisteajat ovat ehkä vain siirtyneet puhelimiin? Olen kuitenkin selvästi edistynyt tässä asiassa jo. Katsoin nimittäin Arnolditkin suorana.\nEn vieläkään elä tälle. Pitäisikö? Eikö minua lasketa urheilijaksi jos en ajattele tätä 24/7? Fitness on osa elämääni aivan luonnollisena osana. En puhu siitä koko ajan kotona, mutta esittelen mielelläni vielä hieman tahmeaa korkokenkäkävelyäni. Se on ratkiriemukas show numero meillä. Fanaattinen ruoan tsekkaaminenkaan ei kuulu vieläkään tapoihini. Tämä ruokailumalli on tainut iskostua selkärankaan sen verran vahvasti aikaisemmin, että ei sitä tarvitse edes miettiä. Tarkempaan syynään joudutaan varmasti sitten dieetin startattua. Siitäkin tulee kuitenkin hyvin siedettävä, sillä kunto on jo tähän aikaan nähden tosi hyvä.\nOlen kuitenkin se sama hullu ämmä, joka kantaa pinkkiä sheikkeriä joka paikassa. Jano ei saa yllättää. Pissalla juostaan entiseen tahtiin. Eipä tämä elämä vielä ainakaan ole mullistunut. Varpaat ovat tosin verillä korkkareista, mutta eipä tässä muuta ikävää ole vielä tapahtunut. Fitnesskupla, täällä minä olen! #huhuu\nHullu ku sheikkeristä tullu -E <3\nKuvat – Eveliina\nAvainsanat: Fitness ja todellisuus Fitness-elämä Kisaprojekti\n8 vastausta artikkeliin “Fitness todellisuuteni”\nHauskanen postaus 😀\nKaikkien ei tarvikaan sinne kuplaan ängetä, vaikka fitness lavoille suuntaisikin 😉\nAh kiitos Outi 🙂 -E\nTämä on se kuva minä sinusta olen saanu ja jälleen se vahvistuu. Tämän vuoksi pidän blogistasi ja siitä persoonasta blogin takana. Olet niin luonnollinen, rennon meiningin tyyppi. Ei turhaa vouhotusta ja vauhkoamista mistään. Ite olen sellainen ja siksi ehkä blogi-eevi minua miellyttääkin 🙂\nAivan ihana kommentti Henni <3 Piristit juuri päiväni! -E\nJuuri tänään nauroin itselleni, että nykyään minut tunnistaa pinkistä sheikkeristä joka roikkuu mukana jatkuvasti, sekä jatkuvasta pissahädästä. Samaistun siis viimeisiin lauseisiisi 😀\nihanaa, en ole siis yksin 😀 -E\nsamassa veneessä sanoo:\nIhanaa etten ole ainoa! Olen menossa kisaaamaan myös syksyllä ja v’älillä olen miettinyt enkö ole tarpeeksi orientoitunut asialleni kun tuntuu ettei elämä nyt niin kovin erilaista ole dieetilläkään ja en puhu ja päivitä somea asian tiimoilta 24/7. Läheiseni varmaan kyllä laittaisivat minulle jauhot suuhun jos en muuta puhuisi kun fitnesshömpötyksiä 😀\nIhana kuulla että siellä on toinen! 🙂 Hei tsemppiä meille molemmille siis! -E


OCD-potilaan panikointia tulevasta perjantaista | Tukinet\nOCD-potilaan panikointia tulevasta perjantaista\nKäyttäjä Ilvënna aloittanut aikaan 17.12.2012 klo 12:58 kohteessa Nuorten foorumi\nViimeksi päivitetty 7 vuotta, 5 kuukautta sitten käyttäjän Ilvënna toimesta\nKäyttäjä Ilvënna kirjoittanut 17.12.2012 klo 12:58\nTäällä kirjoittelee pakkoajatuksista ja järjettömistä peloista kärsivä nuori nainen. Okei, ihan aluksi olen nyt päätynyt siihen, että maailma ei lopukaan tänä perjantaina 21.12., mutta olen alkanut kehitellä pääni sisällä mitä kummallisimpia tapahtumaketjuja, mitä siis perjantaina voisi tapahtua (jos ei nyt sitten maailmanloppua) ja nyt tilanne on äitinyt siihen pisteeseen, että fobisoin näitä ”mahdollisia” tapahtumia päivittäin. Ensinnäkin pelkään, ihan suoraan sanottuna, että joku murtautuu asuntooni perjantaina ja tappaa minut ja rakkaat kissani. Toinen skenaario on, että minut tapetaan työmatkalla. Jostain syystä pidän näitä tapahtumia kovin todennäköisinä. Voihan olla, että tänä perjantaina joku minuakin epävakaampi sekoaa kunnolla ja maailmanlopunpelossaan päättää ampua, räjäyttää, puukottaa kaikki ketkä tiellensä osuvat.\nMielenkiintoistahan tässä on se, että osa minusta sanoo, että mitään ei tule perjantaina tapahtumaan, ja kaikki on vastaisuudessakin olemaan hyvin, mutta se toinen puoli minusta pelkää kuollakseen ja panikoi minkä ehtii. Järki ja tunteet eivät tunnu pelaavan yhteen.\nNämä ajatukset ovat pyörineet päässäni jo jonkin aikaa, mutta vasta nyt, perjantain lähestyessä, niistä alkaa olla suuri riesa. Ajatukset ovat kovin itsepintaisia ja pakonomaisia. Ne pyörivät päässäni aina uudestaan ja uudestaan, aina uusine juonenkäänteineen. Minua ahdistaa päivä päivältä enemmän ja itken silloin tällöin kun en pääse päätäni pakoon. Tänäänkin työmatkalla pelkäsin henkeni edestä, että kohta joku ampuu, taloni poltetaan kun olen poissa jne. Työntekoon on vaikea keskittyä. En edes tahdo ajatella minkälaisesta ahdistuksesta tulen perjantaina kärsimään. Tuskin uskallan poistua kotoa.\nOlen yrittänyt puhua näistä peloistani, mutta mikään ei tunnu auttavan. Kukaan ei voi taata minulle, ettei mitään katastrofaalista tapahdu. Kukaan ei voi myöskään varmaksi sanoa, että jotain tapahtuisi. Totta kai minä sitten pessimistinä menen ja oletan aina sitä pahinta mahdollista ja panikoin päivä päivältä yhä enemmän. Ahdistus varmaankin lievittää perjantain jälkeen, mutta oloni alkaa olla sietämätön.\nEn kaipaa mitään erityisiä neuvoja, ehkä vain samanhenkisyyttä, kohtalotovereita, erilaisista (tai samanlaisista) peloista kärsivien kokemuksia ja tarinoita. Lueskelen mielelläni muidenkin ajatuskiemuroita. :’ ) Kiitos.


Shantel Jackson bio, etnisyys, ikä, wikipedia | Wholesome\nShantel Jackson on yhdysvaltalainen malli ja näyttelijä. Hän syntyi 28. heinäkuuta 1984 nimellä Shantel Christine Jackson.\ntoistaiseksi hänen mallinuraansa liittyi XXL-lehden projekti. Jackson näytteli Tanishainia elokuvassa ”Freelancer”, joka sai ensi-iltansa vuonna 2012.\nJackson esiintyi myös vierailevana tähtenä ”Ridiculousness” – nimisessä tosi-tv-ohjelmassa sekä Hboxingissa.\nJacksonin nykyinen yritysprojekti liittyy vaatesuunnitteluun, sillä hän kehittää Unisex-vaatelinjaansa.\nJackson syntyi ja varttui Miamissa, Floridassa, Yhdysvalloissa, jossa hän vietti suurimman osan lapsuudestaan. Hän syntyi keskimmäisenä lapsena viisilapsiseen perheeseen. Hän on sekalaista alkuperää,jonka geneettinen tausta on afroamerikkalaista, Intiaaniamerikkalaista ja Kaukasialaista syntyperää. Hän ilmoittaa olevansa etniseltä taustaltaan anamerikalainen.\nJackson osoitti kiinnostuksensa viihteeseen jo hyvin nuorena, sillä hän nautti esiintymisestä ja esiintymisestä\nJackson kävi teknillisen taiteen lukiota. Valmistuttuaan lukiosta hän siirtyi viihdetekniikkaan. Tällä kurssilla hän oppi paljon elokuvanteon prosessista, aina valkokankaan kirjoittamisesta leikkaukseen.Näin Jackson oppi paljon siitä, mitä kameran molemmilla puolilla tapahtuu.\nJackson osallistui myöhemmin ”Miami Dade” – nimiseen ohjelmaan Miamin yliopistossa. Jackson on opiskellut psykologiaa ja näyttelemistä.\nkoska Shantel Jacksonilla on vielä uransa alkutaipaleella paljon todistettavaa vakiinnuttaakseen asemansa vakavana näyttelijänä. Toistaiseksi hänet tunnetaan parhaiten suhteestaan ammattinyrkkeilijä Floyd Mayweather Jr.\nhuhujen mukaan parivaljakko meni kihloihin ja oli lähellä mennä naimisiin, kun he yllättäen lopettivat seurustelunsa. Mayweatherin kerrotaan itse asiassa syyttäneen Jacksonia raskauden keskeyttämisestä kaksosvauvoillaan, jotta tämä ei vaarantaisi ulkonäköään ja uraansa. Mayweather toi itse asiassa suuren osan asioistaan julkisuuteen ja selitti näkemystään sosiaalisessa mediassa. Vuonna response this, juorut olivat levinneet, että Jackson siirtyi tästä suhteestaease, ja aloitti uuden suhteen kuuluisan räppäri, Nelly.\ntoistaiseksi näyttää siltä, että Jackson keskittyy suurimman osan huomiostaan uraansa. Hänen ei tiedetä koskaan olleen naimisissa tai synnyttäneen lapsia.\nvaikka tämä nuori, näyttelijäksi pyrkivä näyttelijätär tekee kovasti töitä näyttelemistaitojensa eteen, hän saa suurimman osan mediahuomiosta henkilökohtaisen elämänsä ja ihmissuhteidensa skandaalien ansiosta. Viimeisimmät uutiset koskien Jacksonia pyörivät hänen ex-sulhasensa ympärillä julkaisemalla kuvia hänen ultraäänestään sosiaalisessa mediassa ja laittamalla hänet huonoon valoon, kuten hänen väitetyn aborttinsa vuoksi.\nToisella Scoop: Ice Cream Reviews: Stone Ridge Creamery Cheesecake Flavors Caramel and Double Berry Review\nSaint Lucian itsenäisyys


Joulunäytös | Hämeenlinnan Taitoluistelijat\nHämeenlinnan Taitoluistelijat ry:n säännöt\nOmalla vakuutuksella luistelevan vakuutustiedot\nTehtävät ovat helppoja: vaativat pitkää pinnaa ja taitoa pysyä hiljaa. Ole paikalla hyvissä ajoin (n.15min ennen sovittua aikaa). Lisää infoa etukäteen saat talkoovastaavalta.\nKuulutus / Musiikki\nHuolehtivat kilpailun kuulutuksesta, sekä soittaa kilpailijoiden musiikin kilpailun ja mahdollisten harjoitusten aikana. CD laitetaan laitteeseen valmiiksi heti, kun edellinen levy on poistettu ja suljetaan pause-näppäimellä. Musiikki laitetaan päälle (pause/play) heti, kun luistelija on valmiina aloitusasennossa.\nLipunmyynti (2 hlö)\nLipunmyynti avataan n. 1h ennen tapahtuman alkua, seura toimittaa käsiohjelmat ja pohjakassat paikanpäälle.\nKahvion myynti aloitetaan noin 1h ennen näytöksen alkua. Kahvio on auki myös väliajalla ja tapahtuman jälkeen., ja kahvion myytävät tuotteet tuodaan paikalle viim. 2h ennen tapahtuman alkua. Huolehdittava syötävän ja juotavan myynnistä ja esille laitosta. Pientä päässälaskutaitoa on hyvä olla, mutta laskintakin voi tarvittaessa käyttää. Iloista ja ahkeraa palveluasennetta arvostetaan myös.\nTehtävän suorittajilla pitää olla voimassa oleva järjestyksenvalvonta kortti. Huolehtivat yleisestä järjestyksestä tapahtuman aikana.\nTekevät tapahtumaan kahvioon myyntiin tulevia tuotteita esim, mokkapaloja, pullia yms. Talkoolistassa eritelty mitä tulisi leipoa ja miten paljon.\nRakentaminen / Purkaminen\nEnnen tapahtumaa (erikseen mainittuna ajankohtana) siirtävät lipunmyynnin, arpajaisten sekä kahvion tarvitsemat kalusteet paikoilleen. Tämän lisäksi tapahtuman vaatimat koristelut/lavasteet asennettava paikoilleen. Tapahtuman jälkeen sama tehdään päinvastaisessa järjestyksessä purku-urakkana.\nDesigned by Tero Elo.


Lapin reissuilla tarvinnut kompassia hyvin vähän, tarkat kartat ja niiden tuijottaminen tiheään on riittänyt. Taas kotona talousmetsissä tulee eksyttyä helpommin, ei ole maamerkkejä.\nEnsimmäistä kertaa kun oltiin menossa Peuraselkään Härkävaarasta, luin karttaa ja silti hiihdettiin vaikka vanha poroaita ja sen viertä alas Härkämurustaa menevä kelkanjälki oli jo ylitetty. Välillä syötiin, ja taas hiihdettiin, kunnes tuli rajavyöhyke vastaan. Luulin, että alas menee uusi poroaita sen vanhan suuntaisesti. Sitten kahlattiin Rajavaaraa alas Jaurulle. Eksyminen loppui siis rajavyöhykkeen merkkeihin, järki oli jäänyt jo Härkämurustalle.\nOlen kompassipuolueen miehiä juuri syystä että, ei tarvitse alvariinsa karttaa tuijotella.\nRiittää kun osaa tulla ihmisten ilmoille aikanaan.\nNoh, minä taas olen karttahullu . Karttojen "lueskelu" harrastuksena kotona ja reissussa.\nEn ole koskaan "eksynyt", mutta alkuaikoina olin tilanteessa ettei ollut hajuakaan missä olin, aina kuitenkin kotiin löysin,alussa vaan kartalle löytäminen kesti pirun paljon pidempään ja meinas välillä olla pientä paniikkiakin. Kokemus on siinäkin opettanut, etten ole koskaan kartalta poies kävellyt/melonut.\nPieni istuskelun paikka ja fundeeraus kompassi kädessä, pienen ketunlenkin kautta kohteeseen.Joskus eksymisen kautta löytänyt hienoja maisemia.\nEli mielestäni eksyminen on sitä jos oma turvallisuus on uhattuna, eikä ilman ulkopuolista apua löydä takaisin.\nKompassi aina mukana mutta harvoin käytän. Yleensä käytän sitä vain kartan saamiseksi oikein päin käteen. Sitten päätän kohteen (puro, lampi, vaara, tunturi, polku...) minne kävelen, yleensä noin 1-2 km ja suuntana aurinko, tuuli ja silmät jos kohde välillä näkyy. Jos kohde ei tunnu tulevan vastaan, niin paikallistan itseni heti kun se on mahdollista eli tulee joku selvä paikka vastaan ja teen jatkosuunnitelman. Joskus saatan katsoa karttaa alle puolen kilsan välein.\nMutta eksyksissä kunnolla olen ollut kahdesti. Sumussa merellä ja tammikuun pimeässä illassa lähellä Taimenjärven autiotupaa Hammaskairassa. Merellä selvittiin kotiin iltapäivällä kun sää selkeni, Taimenjärvellä piti olla yö kuusenpersiissä, onneksi oli lauha keli. Aamulla valoisassa kaikki selvisi nopeasti, olimme noin 1,5 km päässä kämpästä.\nMinusta on mukava kun kaikki tarvittava kulkee mukana majoitetta myöten, niin ei ole hätää vaikka mihin pitäisi jäädä. Tästä syystä en ikinä enää lähde vain autiotupien varaan.\nTuli mieleen, että perinteisesti "en tiedä missä olen" eksymisen lisäksi voi eksyä myös toisesta ihmisestä, tai vaikka tavarasta. Tämä on ehkä enemmänkin "hukkaamista" kuin eksymistä, mutta joka tapauksessa ikävää ja voi olla vaarallistakin.\nTulee mieleen foorumin nimim. Bluebirdin eksyminen rinkastaan Sarekissa ja oma eksymiseni vaelluskaverina olleesta tyttöystävästäni.\nJälkimmäinen oli vielä sillä tapaa ikävä tapaus, että meloimme alas Kummaenoa yhdellä packraftillä. Vettä oli kuitenkin vähän, joten teimme niin, että tyttöystävä käveli vauhdikkaampien kivisten koskien kohdat polkua pitkin ja minä meloin, mukana tietysti molempien tavarat. Yhdessä kohtaa polku sitten etääntyy jokivarresta ja kivistä virtapaikkaa jatkui oletettua pidempään. Kartta oli tyttöystävän kaulassa, ja kaikki muut varusteet minulla (hänellä oli Feelmaxit, normaalit vaellusvaatteet, kuorivaatteet ja kartta). Kartan puuttuessa ja virran viedessä laskin sitten ohi sovitusta kohtaamispaikasta kunnes tajusin tämän tapahtuneen ja meloin maihin. Ranta oli läpitunkematonta pusikkoa ja kun huutelu ja odottelu eivät tuottaneet tulosta päätin meloa alemmas.\nOaggujeaggin jängän reunasta pääsi hyvin joelta polulle ja toivoin näkeväni kadonneen vaelluskaverin suurella jängällä. Eipä näkynyt. Polulla ei kuitenkaan, omasta mielestäni, näkynyt tuoreita jälkiä, joten aikani odoteltuani lähdin vastaan polkua pitkin. Ei näkynyt jälkiä, eikä etsimääni. Poikkesin välillä polulta ryteikön läpi joen rantaan ja harjun päälle huutelemaan. Ei näkynyt, ei kuulunut. Sitä aika nopeasti huolestuu, ettei toiselle ole käynyt mitään, varsinkin kun jokivarren kahlaamista kokeillessani totesin sen vaaralliseksi ryteikön, virran ja kivien vuoksi.\nJätin polun varteen merkkejä ja lähdin palaamaan takaisin jängälle. Odottelin, söin ja mietin, pitäisikö jatkaa Kummavuopioon vai odottaa jängällä? Jos toinen onkin jo mennyt menojaan ohitse tai jos jotain on käynyt ja makaa jokivarressa kinttu poikki? Päätin palata vielä kerran polulle, jolla seurasi iloinen jälleennäkeminen, joten säikähdyksellä selvittiin.\nMolemmat olivat kuitenkin huolestuneet tahoillaan kun toista ei löytynyt sovitusti... Tyttöystävä oli kävellyt pitkän matkaa jokivarren ryteikköä keräten merkittävän määrän itikan ja mäkärän puremia, mutta oli sitten vaihtanut polulle ja ajatellut jatkaa sitä Kummavuopioon...\nVahingosta viisastuneena jatkoimme samalla tavalla: sovimme uuden kohtauspaikan, minä jatkoin melontaa varusteiden kanssa ja tyttöystävä polkua pitkin kävellen. Seuraavaksi kuitenkin löysimme toisemme ja joen loppuessa siirryimme molemmat jalkapatikkaan...\nOnko joku muu hukannut jotain "kriittistä" vaelluksellaan?\nKriittistä mitä olen vaelluksellani hukannut: Itseni! (Mikä olikin erittäin hyvä asia tulevaisuuttani ajatellen.)\nJotkut kuulemma tekevät reissuja juuri päinvastaisesta syystä eli löytääkseen itsensä.\nVasta itsensä kadotettuaan voi löytää itsensä! (Pitää ensin hukata itsensä, jotta voi alkaa itseään tarkastella - muutoin on liian liki itseään nähdäkseen itsensä.)\nJokaisella tuntuu olevan oma määritelmänsä eksymiselle.\nOlen kerran kadottanut omaisuuteni tunturiin. Vaikka omasta mielestäni olin tuolloin koko ajan selvillä sijainnistani ja suunnasta, saan yhä kuulla joka kerta reissuun lähtiessäni varoituksia etten eksyisi tällä kertaa...\nPahin tekemäni suunnistusvirhe oli puolitoista kilometriä sivuun reilun kolmen kilometrin matkalla; Alemmalta Honkavuomalta päädyin sumussa Ylemmän Harrijärven sijasta Peltoaivin lammelle. Oliko tuo eksymistä vai ei, tavoitteena oli kuitenkin pääsy Peltojoen varteen, aivan sama mitä reittiä.\nKerran olen luullut kadottaneeni vaelluskaverin; poikkesin polun sivuun kuvailemaan ja kaveri jäi odottelemaan. Palatessani en löytänyt kaveria vaan kuvittelin tämän jatkaneen polkua eteenpäin. Kun en kilometrin pikamarssin jälkeen saavuttanut, palasin takisin ja löysin kaverin istumassa kivellä hiukan sivussa polusta. Olin vain oikaissut muutaman metrin vierestä ohi.\nItseäni en ole hukannut enkä löytänyt.\nOli ihan pakko korjata: sellaista ei voi hukata mitä ei ole koskaan löytäntkään\n^ Niin, mutta helpostikin voi hukata sen, mikä on alusta alkaen ollut mukanaan!\nMonesti luontoretkeilyä vierastavat kysyvät minulta, että enkö pelkää eksymistä metsiin tai tuntureihin, ja olen aina kummastellut, mitä kysyjä mahtaa tarkoittaa eksymisellä: Enkö löydä määränpäähäni, vai enkö tiedä missä pohjoinen on, vai enkö osaa osoittaa sijaintiani kartalla?\nOlen kokenut nuo kaikki tilanteet, ja joskus on ollut levoton olo kun ei tiennyt tarkalleen, mutta aina olen löytänyt, joskus harvemmin vähän harhaillen. Kaikessa rauhassa.\nEn osaa määritellä eksymistä, ehkä korkeintaan siten, että kaikki neuvot loppuvat kesken, eikä mihinkään kysymykseen löydy vastausta. Kai sitäkin voi tapahtua: Äitini oli kerran marjareissulla tutussa lähimetsässä, ehkä 300 metriä pihasta, kun oli kadottanut sijaintinsa ja suuntansa totaalisesti, ja oli löytänyt pihaan vasta parin tunnin aktiivisen harhailun jälkeen, siis tutussa metsässä.\nKerran oli luotto koetuksella kun laskeuduttiin Kalkkoaivilta alas pöpelikköön ja tarkoitus oli mennä Vuontisjoelle. Oltiin väsyneitä ja alhaalla oli ötököitäkin aivan tarpeeksi, suunta oli oikea mutta usko horjui. Toinen oli kartasta suunnistaja ja toinen kompassiin tuijottelija eikä kumpikaan tainnut luottaa toisen taitoihin. Tuntui että pöpelikköä kesti liian kauan ja meinattiin jo palata takaisin ylemmäs mutta päästiin kuitenkin joelle.\nEDIT Ensimmäisellä Lapin vaelluksella aikanaan mentiin pilven sisällä Parakselta Gappohyttan kautta Pältsalle ja näkyväisyys oli vain parikymmentä metriä. Kompassimiehet hoiti homman hienosti mutta olihan ikimuistettava ja kolahduttava näky kun taivas selkeni yht'äkkiä kun oltiin alhaalla Pältsan satulan alla ja katseltiin alhaalta edessä aukenevaa jyrkkää tunturin seinämää.\nViimeinen muokkaaja, tst pvm 23.05.2015 12:55, muokattu 1 kertaa\nEksyksissä on vasta kun tietää olevansa eksyksissä. Siis vaikka oikeasti on ja on menossa missä sattuu, mutta luulee olevansa ja olevansa menossa jossakin "kartalta" osoittamassaan paikassa, ei ole vielä eksyksissä.\nEksyminen on siis mielentila, reaktio omaan tulkintaan asioiden tilasta. Sen vuoksi toimintansa ja ajatustensa hallinnalla voi vaikuttaa merkittävästi siihen, miten eksyneenä pärjää.\nSattuuhan tuota joka reissulla, ettei aina tarkkaan tiedä missä on, mutta aina se on jossain vaiheessa selvinnyt. Jos harhautuisi viimeisenä vaelluspäivänä, ja kotiin meno julkisilla liikennevälineillä, niin se säikäyttäisi enemmän. Senkin vuoksi tuleekin selvitettyä ennen viimeistä päivää oma sijainti.


Matkustaja-alusten työvoimapaketti pysäyttää ulosliputukset - MTVuutiset.fi\nMatkustaja-alusten työvoimapaketti pysäyttää ulosliputukset\nJulkaistu 31.10.2000 17:52 (Päivitetty 01.11.2000 09:19 )\nSAK:lainen Suomen Merimies-Unioni ja varustamoyhdistykset ovat päässeet neuvottelutulokseen, jonka uskotaan lopettavan suomalaisten matkustaja-alusten ulosliputukset. Sopimus toteutuu siinä tapauksessa, että varustamojen aiemmin ilmoittamat ulosliputukset ja irtisanomiset peruutetaan ja että myös valtio tulee mukaan kustannustalkoisiin.\nSopimuksen mukaan miehistön työvoimakustannuksia alennetaan 10-15 prosenttia muun muassa uudistamalla työaika- ja palkkausjärjestelmiä. Nyt sovitut toimenpiteet vaihtelevat aluksista ja reiteistä riippuen. Pääosin kustannussäästöt kuitenkin toteutetaan pidentämällä työaikoja ja tehostamalla työvoiman käyttöä osastorajojen yli.\nTyövoimakustannusten arvioidaan alenevan Ruotsin tasolle. Jatkossa uhkana ovat kuitenkin Ruotsin hallituksen lupaamat verohelpotukset, minkä vuoksi suomalaiset merenkulkualan järjestöt toivovat hallitukselta vastaavanlaista tukipakettia.


Classic sai pelin uomiinsa ja voitot tasoihin - Tampere - UrheiluSuomi.com\nClassic sai pelin uomiinsa ja voitot tasoihin\n431063 Salibandy 7.4.2008\nRiittävän paljon ehtivät voimasuhteet Classicin naisten kannalta muuttua vajaassa vuorokaudessa. PSS joutui taipumaan toisessa finaalissa kotisalissaan lukemin 3-6 (', 1-2, 2-1).\nClassic oli sunnuntaina hereillä alusta asti. Kiira Joki ja Hanna Sipiläinen survoivat perättäisissä vaihdoissa pelin 2-0:aan avauserän puolivälin molemmin puolin. Kapteeni Katriina Saarinen lisäsi pari minuuttia Sipiläisen osumasta johdon jo kolmeen yksilösuorituksensa päätteeksi.\n- Oltiin tänään alusta asti terävämpiä, mikä teki pelistä meille paljon helpomman. Oikeastaan peli oli täysin erinäköistä kuin ensimmäisessä finaalissa Tampereella, kaikki pelaajat nostivat henkilökohtaista tasoaan, Classicin toinen valmentaja Kati Pasanen pohti.\nToisen erän alkupuoliskolla PSS pyrki mukaan peliin Heini Laitisen kavennuksen voimin, mutta Erja Lötjösen ohjaus ilmasta ja Nina Rantalan tarkka laukaus veivät Classicin jo 5-1-johtoon toiselle erätauolle mentäessä.\nKolmannessa erässä PSS laittoi kaiken likoon ja kampesi vielä taistelemaan voitosta. Pitkään Classicin maalin suulla Miia Pöntinen piti joukkuettaan pystyssä, mutta kuutisen minuuttia ennen loppua PSS iski Simone Ryserin ja Elisa Piispan toimesta kavennukset peräkkäisiin vaihtoihin.\nJo ennen näitä tulostaululla näkyviä takaiskuja Classic oli kokenut kovan kolauksen, kun Katriina Saarinen kannettiin kentältä hänen törmättyään yhdessä Ryserin kanssa.\n- Huomenna selviää Kassun vamman vakavuus, todennäköisesti kyseessä on puujalka, valmentaja Pasanen totesi.\nYli 700-päinen kotiyleisö yritti siivittää kannustuksellaan PSS:n tasoihin, mutta Irja Lahtinen lopetti viimeisetkin pyristelyt 3-6-maalillaan tyhjiin vain 10 sekuntia ennen summeria.\nLahtisen maaliin sai syöttöpisteen maalivahti Pöntinen, joka torjui mainiosti 90 prosentin tarkkuudella (30 laukausta/ 27 torjuntaa).\n- Miia pelasi loistopelin, vaikka toki kenttäpelaajatkin taistelivat uhrautuvasti pallojen tielle, Pasanen hehkutti.\n- Silmiinpistävää meidän pelissämme tänään oli myös se, että nyt saatiin käännettyä kaksinkamppailut voitoiksemme. Sitä myötä pääsimme kääntämään peliä nopeasti. Tilannekovuus ja -nopeus olivat hyvällä tasolla, Pasanen jatkoi analyysiaan.\nTilanne finaalisarjassa on kahden vierasvoiton jälkeen 1-1. Kolmas peli taistellaan keskiviikkona Tampereella. Peli Tampere Areenalla Kalevassa käynnistyy kello 18.30.


Keittiörakkautta: heinäkuuta 2014\nAvoeliö täytti vuosia tässä heinäkuun puolivälin paikkeilla ja halusin kakun lisäksi hemmotella miestä myös hyvällä ruualla. Kesäkuumalla kuitenkaan ei viitsi tuntikausia hellan ääressä seisoa, joten jotain nopeaa ja näppärää tiedossa, tästä idea kanapastaan!\nKanapasta (ainakin kuudelle)\n700g kanasuikaleita (maustamattomia)\n2 purkkia ranskankermaa (creme fraiche)\nSipulia (kesäsipulia varsineen)\nPuoli pussia tagliatelle-pastaa\nSekoita ranskankermaan pienitty ruohosipuli ja kesäsipulin varret, hieman suolaa ja mustapippuria. Laita pastavesi kiehumaan.\nKuutioi sipuli ja valkosipuli, kuullota öljyssä kuumalla pannulla (kasari). Lisää joukkoon mausteet (paprikaa, grillimaustetta, currya, valkosipulijauhetta, soijaa) ja pyörittele hetki.\nLisää kanat pannulle ja paista kypsäksi, sekoita hyvin että mausteet leviävät tasaisesti. Pienennä lämpöä ja lisää sekaan ranskankermaseos, anna hautua.\nSiivilöi pasta kun se on kypsää, sekoita kastikkeen joukkoon.\nTarjoa parmesaanin, patongin ja raikkaan salaatin kanssa ja nauti! :)\nTein tällä samalla ohjeella myöhemmin myös katkarapupastaa, pienemmän määrän vain. 2-4 kourallista katkarapuja kanan tilalle, ranskankermaa vain yksi purkki, mausteita vaihdoin vähän ravulle sopivammaksi (mm. sitruunapippuri), jätin valkosipulin pois ja käytin pastana pappagalloa :) Hyvin upposi!\nLähettänyt Erya klo 19.01 Ei kommentteja:\nTunnisteet: broileri, creme fraiche, helppo, kana, kastike, katkarapu, nopea, pasta, päivällinen, ranskankerma\nTämäkin ohje on kesäkuun puolivälistä, viivästymisen syy löytyy edellisestä postauksesta :)\nYstäväpariskunta kutsui meidät grillailemaan ja sovittiin että mie tehen jälkiruuan (niinku viimeksikin). Puoli yötä pähkäilin ja pyörittelin, että miten saan pähkinät ja sirtuunan samaan torttuun. Äiti ehdotti krokanttia kaveriksi, ja näinhän se hääty kokkeilla!\nTäyte2½ dl sokeria\n2 rkl (vehnä)jauhoja\n3 rkl perunajauhoja tai maissitärkkelystä\n2 sitruunaa (1 sitruuna ja 1 lime)\nAloita pohjasta. Vaahdota voi ja sokeri. Vatkaa joukkoon kananmuna. Sekoita kuivat aineet keskenään kulhossa ja sekoita vaahdon joukkoon hyvin. Voitele iso piirakkavuoka (halk. n. 25cm) ja levitä taikina jauhotetuin sormin vuokaan reunoja myöten.\nTee seuraavaksi sitruunatäyte. Sekoita kattilassa keltuaiset, sitruunoista puristettu mehu, vesi, sokeri ja perunajauho. Kuumenna sekoittaen kunnes kuplahtaa, älä keitä. Siirrä kiisseli pois levyltä ja hetken jäähdyttyä, vatkaa joukkoon voi. Raasta mukaan yhden sitruunan kuori ja lisää kerma. Lämhäytä vielä varovasti, älä taaskaan keitä. Kaada kiisseli pohjan päälle.\nPaista uunin alatasolla 35-45min, tarkkaile kypsyyttä välillä.\nVatkaa valkuaiset ja sokeri vaahdoksi, voit lisätä sokerin valkuaisiin välhitellen. Jos olet onnistunut erottelemaan valkuaiset niin, ettei joukossa ole yhtään keltuaista, pitäisi marenkivaahto saada niin kovaksi, ettei se tule ulos kulhosta kaatamalla. Ei vaikka kääntäisit kulhon nurin pääsi päällä. Uskallatko kokeilla? ;)\nLevitä marenki tasaisesti piirakan päälle ja käytä uunissa vielä 10-15min kunnes se saa hieman väriä ja jämähtää.\nn. 3dl pähkinöitä\nMurskaa pähkinät pieneksi, erikokoiset rouheet toimivat myös. Kaada ne sokerin kanssa teflonkattilaan ja sekoittele keskilämmöllä kunnes sokeri on sulaa (ÄLÄ polta sitä!) Kun seos paksunee, levitä se esimerkiksi leivinpaperille jäähtymään, Levyn jäähdyttyä, pieni se miten parhaaksi näet (rouhi käsin, taittele, hae pieni vasara ja..)\nIhan pienenä vihjeenä, suosittelen käyttämään puulastaa tai jotain oikeasti kuumuutta kestävää. Taisin sulattaa yhden kauhan ohimennen tuossa touhussa.. Hupsista.\nMniin ja jos marengin päälle nousee "hikipisaroita" vaikka yön aikana niin älä käytä sitä enää uunissa uudelleen.. Tämäkin opittiin kantapään kautta :D\nTarjoa hyvän ruuan päälle, toimii mausteisen grilliruuan kirpsakkana jälkkärinä!\nLähettänyt Erya klo 17.29 Ei kommentteja:\nTunnisteet: jälkiruoka, krokantti, kuorrute, leivonta, lime, marenki, piirakka, pähkinät, sitruuna, torttu, uunivuoka\nPahoittelen pitkää hiljaisuutta, kevät meni hautajaistunnelmissa ja perunkirjoituksia järjestellessä. Siihen lisäksi uusi kone alkoi kiukuttelemaan ja jouduin asentamaan käyttöjärjestelmän useampaan kertaan uusiksi. Näin ollen siirsin kuvat talteen, mutta en koneelle takaisin, enkä halunnut julkaista kuvattomia reseptejä :) Tässä yksi toukokuussa kokkailtu ohje, olkaatte hyvät!\nLeijonat ottivat niskalenkin Kanadasta komeasti, ensi kerta tälle kaudelle kun jääkiekon katsominen oli muutakin kuin oikeusmurha ;)\nTätä juhlittiin avoeliön kanssa luonnollisesti syömällä (kun edellinen ilta oli vietetty jo humppaamalla vähän nestemäisemmällä ruokavaliolla..) Ohjetta tiskiin!\nAVOKADOPASTA (3:lle todella nälkäiselle)\n12 rullaa tagliatellea\nn. ½dl manteliöjyä (mikä tahansa muukin ruokaöljy käy)\ntupsaukset mustapippuria, paprikamaustetta, valkosipulimaustetta, soijaa\nLaita pastavesi kiehumaan. Keitä tagliatelle aina runsaassa vedessä ja välillä sekoittaen, etteivät nauhat takerru toisiinsa.\nOdottaessa laita kulhoon mausteet, öljy ja hunaja. Pyörittele lime pehmeäksi, raasta pestyn limen kuoresta makua mukaan ja purista sitten mehu joukkoon. Josset halua pastasta ihan niin kirpakkaa, puolikkaan limen mehu riittää.\nHalkaise avokado pituussuunnassa puoleksi, pyöräytä kivi irti. Pieni hedelmäliha kuoressa kuutioiksi, mitä pienempiä sen parempi, ja pyöräytä lusikalla muun kastikkeen kyytiin :)\nSekoita ainekset, jos haluat avokadoa pienemmäksi, muussaa se haarukalla. Kun pasta on kypsää, nappaa ½dl keitinvettä kastikkeen jatkeeksi ja siivilöi loput.\nPieni pekoni kuutioiksi ja paista rapsakaksi.\nNosta kuuma pasta kastikkeen päälle, pyöräytä sekaisin ja lisää pekoni joukkoon. Nostele annokset lautaselle, raasta hieman parmesaania päälle ja vetele ääntä kohti :) Ja nimenomaan oikeaa parmesaania, jätä väliin jos on vain sitä "hyiyäk-jauhetta", se pilaa koko pastan.\nAnnos on täynnä hyviä öljyjä (jos pekonia ei lasketa, mutta kaikki vain maistuu paremmalle pekonin kanssa..) ja sopivan kevyttä kesään. Kasvisversion saat luonnollisesti jättämällä pekonin pois (vaikka kaikki on silti parempaa pekonin kanssa.. ;D)\nLähettänyt Erya klo 17.26 Ei kommentteja:\nTunnisteet: avokado, chili, helppo, kastike, lime, lounas, mausteinen, nopea, pasta, pekoni, päivällinen, spagetti, tagliatelle


Vapaa sana III | Page 1491 | Matkapuhelinfoorumi - Suosituin matkapuhelinpalsta\nFirst Edellinen 1491/1492\nEi täällä taida olla myytävää kuin Z Fold 2 ja Iphone 11\nJoo voi sitten jättää lompakon kotia.. heikkoa ollut teillä nyt tarjonta\nHeikkoa on valmistajien tarjonta* kaikkea löytyis mutta ku ei oo tavaraa!\nNiin tää on yllättävä tilanne kun uudet pixelit ei siellä vielä kierrä. Huolestuttavaa sanoisin.\nReactions: Anademus, kaBu ja kowardi\nAlkaako sielläpäin iPhone 12 ja 12 pron myynti 24.10\nLueskelin tuossa noita julkkarirempan aikaisia facebook juttuja taloyhtiön ryhmästä. Jotenkin huvittavaa tuo parvekkeiden lattian pinnoite. Ylistetään miten se kestää vuosikymmeniä jos sitä vaan hoidetaan asianmukaisesti. Sitten tuotteelle joka kestää vuosikymmeniä, annetaan vuoden takuu.\nReactions: jhietala, Anademus, pinato ja 1 muu henkilö\nSunnuntai klo 9.30\nTiedätte varmaan sen tunteen kun jotain on pakko saada, vaikka järki sanoo ei! Nyt pitäis saada MacBook Air, vaikka kämppä pursuaa tietokoneita...\nReactions: Tattoo, allukai, Anademus ja 3 muuta\nSunnuntai klo 9.34\nSe vasta on ärsyttävä tunne, itellä nyt paha tablettikuume vaikka luultavasti se olis sit pari päivää kovemmassa käytössä ja sitte se vaan jää pois ku kännyllä helpompi tehdä kaikki.\nReactions: allukai, Anademus, Unnoticed ja 3 muuta\nSunnuntai klo 9.40\npari päivää kovemmassa käytössä ja sitte se vaan jää pois ku kännyllä helpompi tehdä kaikki.\nKäyny itellä näin. Muun muassa aina kun tabletin ostanu\nReactions: jhietala ja Timpaxi\nSunnuntai klo 9.47\nMä käytän iPadia enemmän kuin kännykkää ja tietokoneita yhteensä. Jos ei lasketa duuniaikaa...\nJep, muutaman kerran tämä on myös itelle tapahtunut ja ei vaan ikinä opi.\nTiedätte varmaan sen tunteen kun jotain on pakko saada, vaikka järki sanoo ei!\nJärjen lisäksi lompakko sanoo ei, niin tuo on enemmänkin kuin tuttua.\nSamoin, nyt kun en enää töissä ole. Vaimolla taas se kännykkä on ehdoton ykkönen. Nyt kun on taas kolme vuotta kulunut edellisestä kännykkäostosta niin huomaa, että olisi pienenlainen polttelu ostaa uusin iPhone tämän X:n seuraajaksi. (Joo, en mä siis oikeastaan tälle foorumille edes kuuluisi...)\nReactions: allukai, Nttty, Anademus ja 1 muu henkilö\nSunnuntai klo 10.45\nKuumeet saa helposti pois, kun lopettaa asian ajattelemisen ja tuotteiden tutkimisen.\nToi on varmasti totta että jos enemmän vapaa-aikaa ja jos sitä kotona paljolti viettää niin padi varmasti olisi mukava.\nItellä taas ne kerrat kun on padin ostanut niin mennyt just muutamassa päivässä se innostus ja kännykkä ollut kädessä.\nTällä hetkellä meillä taloudessa se tilanne että ei ole kuin kännykät kummallakin ainoana laitteena ja ihan hyvin pärjää\nRiippuen kuumeen hinnasta, lompakko otsalle auttaa myös laskemaan kuumeen.\niPad on kyllä tylsä laite, jos on Macbook ja kännykkä käytettävissä.\nAika hyvä rapula on. Onneksi iskender aukeaa 7min kuluttua.\nReactions: Jättiläinen, Pasi_1, kowardi ja 2 muuta\nKyllä minä työelämässä vielä ollessani tein kotona melkein kaiken nimenomaan iPadilla. Kun sitä kännykkää täytyi töissä käyttää niin paljon niin mielellään käytti jotain muuta sitten kotosalla. Toki jos työhommia kotona teki niin pöytäkoneella sitten. Ja kun täällä on Windowsia haukuttu, niin ei minulla ole siitä työtehtävissä mitään moittimista, kaikki kyllä toimi ihan hyvin. ja Windowsia ennen oli niitä MS-DOS -koneita, niin niilläkin homma kyllä sujui, vaikka niiden kanssa olikin enemmän säätämistä ja ohjelmointiakin, että sai hommat sujumaan. Silloin oli nuori ja innokas niin jaksoi.\nNyt eläköidyttyäni olen sitten ottanut käyttöön Macbookin ihan vain vaihtelun vuoksi, kun vaimon Windows-konetta voi tarvittaessa käyttää. Mutta tosiaan yhä enemmän juttuja teen pelkästään iPadilla. Harvoin enää tulee eteen sellaista mikä pitää jollain muulla tehdä.\nReactions: Tattoo, Bert, MGM ja 8 muuta\nKatso liite 123420


Järjestöt huomio! Haku monikulttuurisuusneuvostoon, vammaisneuvostoon ja vanhusneuvostoon kaudelle 2021-2024 käynnissä | Turku.fi\nKuntalain 22§ mukaan kunnan on pidettävä huolta siitä, että sen asukkailla ja palvelujen käyttäjillä on edellytykset osallistua ja vaikuttaa kunnan toimintaan. Vaikuttajaryhmät ovat tärkeä osallisuuden muoto ja mahdollistaja.\nVaikuttajaryhmien toiminta toteuttaa Turun kaupunkistrategiaa ja kolmea toimintalupausta, joihin kaikkiin sisältyy osallisuuden periaate: asukas- ja asiakaslähtöisyys, vastuullisuus ja suvaitsevaisuus sekä uudistuminen ja yhteistyö.\nTurun kaupungin viisi vaikuttajaryhmää ovat lasten parlamentti, monikulttuurisuusneuvosto, nuorisovaltuusto, vammaisneuvosto ja vanhusneuvosto.\nVaikuttajaryhmien yhteinen tavoite on turkulaisten osallisuuden, tasa-arvon, yhdenvertaisuuden, esteettömyyden ja saavutettavuuden edistäminen.\nYhdistysjäsenten haku monikulttuurisuusneuvostoon, vammaisneuvostoon ja vanhusneuvostoon 2021-2024 on alkanut\nYhdistysjäsenten haku kaupunginhallituksen nimeämiin ryhmiin; monikulttuurisuusneuvostoon, vammaisneuvostoon ja vanhusneuvostoon on alkanut. Hakuaikaa on 10.8. asti. Järjestöt hakevat toimintaan mukaan valitsemalla keskuudestaan ehdokkaan ja täyttämällä alla olevan lomakkeen.\nMonikulttuurisuus-, vanhus- ja vammaisneuvostoon valitaan kuhunkin kahdeksan yhdistysjäsentä ja heille varajäsenet.\nYhdistysjäsenet voivat edustaa eri kokoisia yhdistyksiä. Tavoitteena on muodostaa mahdollisimman monipuolinen kokoonpano kunkin kohderyhmän hyvinvointia edistävistä yhdistyksistä.\nYhdistysjäsenten hakuprosessista vastaa työryhmä, joka tekee yhdistysten edustajikseen valitsemien henkilöiden perusteella esityksen kaupunginhallitukselle.\nYhdistysten jäsenehdokkaiden tulee olla turkulaisia ja sitoutuneita vaikuttajaryhmätoimintaan ja heillä tulee olla edustamansa yhdistyksen hyväksyntä. Luottamushenkilöedustajien valintaa valmistelee luottamuselintoimikunta.\nYhdistysedustajien kokoonpanossa pyritään toteuttamaan rotaatioperiaatetta eli jäseniksi valitaan sekä aiemmin neuvostossa toimineita henkilöitä tuomaan edellisen neuvoston kokemusta että uusia tuoden uusia näkökulmia toimintaan.\nKokoonpanossa huomioidaan mahdollisuuksien mukaan tasa-arvolain säännös, jonka mukaan naisia ja miehiä on kumpiakin oltava vähintään 40 prosenttia.\nHakulomakkeet ja lisätiedot:\nVaikuttajaryhmät ja toimintasääntö


Moottoritiellä on puuma: lokakuuta 2017\nHÄN ON VALMIS!\nMuusta viis, mutta jumalauta, kissojen kartano on VALMIS! Senhän piti olla valmis kun palaan Kuala Lumpurista, mutta sähköjen kytkentää sai vähän vartoa. Samalla kun sähköjä ooteltiin, niin duunarit hissukseen teki viimesiä viimeistelyjä: korjailivat vähän maaleja sieltä täältä mihin oli pärskyny ties mitä kuonaa tai mitkä oli vähän hutasten sudittu alunperin, viilasivat kattoarakennelmaa myöskin koska huomattiin että sehän perkele vuotaa (täällä on poikkeuksellisesti jo nyt satanu pari-kolme kertaa oikein kunnolla, normaalisti ei ikinä sada vielä syykuussa!), ja siivoilivat ympäristöä.\nLokakuun toka päivä saatoin todeta että ei perkele, valmis se on. Kaikki on maalattu ja puunattu. Tuleepi vettä hanasta ja viemäri vetää. On sähköt. Ilmastointikoneet toimii. Se on VALMIS. Ei ole enää raksaporukalla mitään hiplattavaa, loppu on miun hommia. Maksoin palkat ja sain avaimet ja laitoin ovet lukkoon ja otin näin pytingin omaan haltuun.\nHeti en kuitenkaan voinu tehä mitään muuta, miun piti oottaa työlupaa. Olin nyt ekaa kertaa pariin vuoteen työluvattomassa tilassa ja koska saaren viidakkohuhurumpu kertoo koko ajan että imigrasi jahtaa ihmisiä ihan vimmalla ja nimenomaan sellasia, joilla työlupa on käsittelyssä mutta ei vielä valmis, niin en uskaltanu ottaa mitään riskiä että siinä touhukkaana jotain lattiaa luuttuan ja tuleepi vakooja kattomaan että jaahas, näyttää työnteolta, se ois sitte joko metrin korkunen pino lahjusrahaa tahi maasta ulos. Onneks miun työlupa luiskahti läpi justiisa samaan aikaan kun torppa tuli valmiiks, eli saatoin siltä istumalta ostaa (saatanan kalliit) lennot Singaporeen ja sännätä sieltä hakemaan tarvittavaa leimaa passiin.\nKun tulin Singaporesta takas viikko sitte, niin asiat kunnossa, saatoin ruveta ihan rauhassa ja aivan näkyvästi touhottamaan. Torpan kuuraus eka ja sitte ensmäänen ja toinenkin hevoiskärryllinen muuttokuormaa sisään! Siinä sitte ihmeissäni oon pyöriskelly että tässä tää nyt on jumalauta. Kissojen oma konttori, klinikka ja kauppa, onko tää ees totta!\nKoko torpan taival haaveesta tähän todellisuuteen missä miulla on helvetillinen lukaali ihan vaan kissoja varten on kerrottu ulkomaankiälellä kissablogissa. Mutta lyhyesti kohokohdat tässä:\nRaksaporukka alotti hommat elokuun 16.päivä\nPalatsi oli valmis lokakuun 2.päivä\nTyhjästä täysin valmiiks: 7 viikkoa. SEITSEMÄN VIIKKOA!\nPalatsi on noin 40 neliön lukaali + terassi. 3 huonetta (kauppa, varasto/heräämö ja klinikka)\nRahaa meni noin 121 miljoonaa rupiaa eli tän päivän kursilla noin 7600 egee. Tästä palkkoihin meni 46.5miljoonaa (raksaporukan duuni makso 40miljoonaa, sähkömiesten liksa 6.5 miljoonaa).\nTontti, kaikki tiilet, suurin osa kaakeleista + jotain muuta raksatarviketta saatiin lahjotuksena.\nRahat kerättiin kahella fundraising eventillä, kissojen säästöistä (=vanhan kaupan tuottoja lähinnä), lahjotuksilla (lahjotusboksit, GoFundMe-kampanja, PayPal-lahjotukset, raksaporukka-sponsorikampanjalla) ja viime metreillä kun kissojen tili oli tyhjä niin maksoin itte jotain vesihanoja ja ovenkahvoja ja muita nippelinappeleita.\njuomakelponen raikas puhas vesi joka lorisee suoraan hanasta\npre-paid sähkö (joka on silkkaa neroutta)\nTorpassa ei ole:\nvessaa. Käymme naapurissa Gili Golfilla vessassa.\nkeittiötä. Emme tarvitse.\n(Jos siis joku kelaa että vittu kun on halpaa rakentaa talo Hiekkakikkareelle, niin on syytä huomioida että Kissojen Kartanossa ei ole näitä kahta rakennusprojektien kalleinta asiaa)\nKissakaupan avasin tän viikon maanantaina. Ei miulla pal mitään myytävää ollu, mutta muutama laatikollinen kangaskasseja, vähän paitoja, postikortteja, kissoille leluja ja kaulapantoja. Pari säkkiä kissanruokaa. Eilen kävin Lombokilla sijottamassa loput omat rahat kissanruokaan, koska kissanruoka on kissakaupan ns. käteislehmä eli cash cow. Ja jahka kauppa pikkuhiljaa tuottaa rahaa, niin otan sitte takasin mitä olen omaa rahaa asioihin laittanu (koska olen iteki nyt ihan helvetin persauki.... tosin se on miun jatkuva olotila eli piänellä budjetilla elely sujuu ihan näppärästi).\nKaupalla on jo käyny asiakkaita, joka päivä! Eilenhän puoti oli virallisesti kiinni, koska olin Lombokilla ostelemassa kissaruokaa, mutta kas, kun jarrutin kaupalla aamulla klo 7:30 matkalla veneelle, niin sisään pyyhkäs pari naisihmistä ja ostivat hirveen läjän paitoja ja kangaskasseja. Ja sama illalla kun olin mestoilla raivaamassa kaaosta niin oven takana kolkutteli pari gimulia, jotka tulivat ja ostivat kangaskasseja, joka lajia. Että asiakkaita tulee ovista ja ikkunoita, vaikka koittaa pitää kauppaa kiinni!\nYleisfiilis on myös että kyllä tätä on niin ootettu. Siis muutkin kun miä. Ei oo yks eikä kaks ihmistä vaan enempi jotka on sanonu että on niin hienoa kun vihdoin on taas kissakauppa saarella, että mikä valtava helpotus tää on kun ei tarvi juosta ympäri kyliä ja saaria ettimäs että mistä saa kissanruokaa, et nyt tietää mihin polkasta jos jotain tarvittee.\nUusi kissaprojektin logo\nMutta paljon on vielä viilattavaa ja höylättävää. Tarvis kipiästi hyllyjä ja pari pöytää, muttei ole rahaa ostaa ja huhuilut vanhojen huonekalujen perään joita vois joku lahjottaa ei oo tuottanu tulosta. Mutta joskus sitte kun on fyffee niin ostan tai teetän hyllytsydeemejä ja muuta mitä tarvittee. Myös sisäänmuutto jatkuu yhä, miulla on vielä ainaki 2 hevoskärryllistä rojua kotona ja ne tarvittee siirtää Mirrikonttorin varastoon. Sitte onki inventaarion tekemisen vuoro, klinikkaroinille, koska ens kuussa tuleepi eläinlääkäreitä pitämään ekaa klinikkaa ja tarvittee kattoa mitä miulla on ja mitä ei. Juuri mitään ei ole, koska viime huhtikuun klinikka ja kissasairaalan käynnissä pito on syäny lähen kaiken klinikkasälän. Rahaa ei ole mitään hankkia, mutta onneks Gili Eco Trust lupas maksaa seuraavan klinikan kaikki kulut. Saarella ei ole tällä hetkellä myöskään ainootakaan rokotetta ja kissarutto räjähtää kohta käsiin kun sadekausi alkaa, eli koitan myös jostain rääpiä rahaa rokotteiden ostamiseen. Torpan ulkopuolella tarttis laitella pientä puutarhantynkää vireille, ja sainkin jo 10 säkkiä kompostia lahjotuksena mutta tarvii vielä tilata kuorma hevosenpaskaa ja sitte ruveta lapiohommiin ja kasvivarkaisiin, jotta saa kaiken nätiks. Ulkoseiniin pitää teettää jotain hienoja kissamaalauksia. Terassi tarvii ehkä pientä aitaa + bandantappobampuverhon suojaamaan sateelta. Uus jääkaappi tarvii ostaa ja vesipänikkäpömpeli, jotta voin liittyä Gili Refill -verkostoon. Kaikenlaista pientä koristelua ja hömpötystä myöskin on suunnitelmissa. Ja samaan syssyyn päätin laittaa koko projektin vizuaalisen ilmeen ja brändäyksen ja herra tiäs mitä uusiks. Uus logo yms. Siinähän ei hommaa sitte ookkaan ku pitää kaikki webbisivut ja suakelin somet hinkata uuen tyylin mukaseks ja teettää uuet brosyyrit ja muut materiaalit. Pitää kans saaha rantakadun varteen ja muuallekin opasteita ja mainoksia että jengi löytää kaupalle. Ja sitä ja tätä ja tota.\nEi ole vapaa-ajan onkelmia lähiaikoina tiedossa, ei ollenkaan.\nMutta on se jumalauta komia pytinki! Katto ei vuoda (enää)! Se on aivan julmetun valosa päivällä ja myös illalla kun räimäsee lamput tulille, nimittäin kyllä näkee palleja poistella vaikka keskellä yätä! Viemäri vetää! Vesihanan vesi ei kasva levää! Ilmastointi pitää torpan hyytävänä jos niin haluaa! Iso hieno näyteikkuna kaupan etuseinässä! On ihan helvetisti tilaa! Ei ole hiiriä, sammakoita, rapuja tai torakoita! Kaikella rakkaudella vanhaa edesmennyttä kissakauppaa kohtaan, nin olihan se nyt ihan hirveä synkkä komero, mihin sato sisään ja hiiret tuhos kaiken ja pasko kaikkialle. Nyt on sellanen olo niikun ois muuttanu viemäristä Marina Bay Sandsiin. Kyllä kelpaa olla ja kauppaa ja klinikoita tuossa pyöritellä.\nIhan ku aivan OIKEE näyteikkuna!\nSusu on muuttanu ineen. Susu on Gili Palmsin kissa, ja omasta miälestään omistaa koko alueen.\nKaupan terden kissanruokabaari on aika suosittu. Tässä Mr.Meo särpii aamupalaa\nMuutaman kilon kissanruokaa hain eilen. Ja myös uuden fillarin, itzelleni aivan! Vanha fillari oli niin romu ettei siitä enää ollu menopeliks.\nRaksavaiheessa piti säästää kaikesta, jätin mm. väliovet sisälle asentamati. Ostin sen sijaan pari suihkuverhoa ja nehän toimii mainiosti. Kun klinikoita pietään ni on hyvä saaha klinkkatilaan työrauha ettei kaikki pällistele sisään. Ja suihkuverhot myös helpottaa ilmastoinnin toimimista, ei tarvi täysillä huuattaa kun verho rajaa viilennettävän alueen yhteen huoneeseen. Harmillista ettei löytyny kissakuvioituja verhoja, mutta ehkä sellaset joskus jostain tupsahtaa.\nat lokakuuta 13, 2017 3 kommenttia:\nLabels: duuni, Gili, kissakauppa


Vuokrausperusteet eräille Pukinmäen ja Tapaninkylän asuntotonteille sekä Jakomäessä sijaitsevalle YSA-tontille (Pukinmäki, tontti 37186/4, Tapaninkylä, tontit 39119/13, 39132/29, ja 39148/12, Jakomäki, tontti 41209/17)\nHEL 2016-009570 T 10 01 01 02\nKaupunginvaltuusto päätti kaupunginhallituksen ehdotuksen mukaisesti oikeuttaa kiinteistölautakunnan vuokraamaan Helsingin kaupungin 37. kaupunginosan (Pukinmäki) asemakaavan muutokseen nro 12353 sisältyvän asuntotontin 37186/4 (AK), 39. kaupunginosan (Tapaninkylä) asemakaavan muutokseen nro 12314 sisältyvät asuntontit 39119/13 (A), 39132/29 (AR) ja 39148/12 (A) sekä 41. kaupunginosan (Jakomäki) asemakaavan muutokseen nro 12134 sisältyvän sosiaalitointa ja terveydenhuoltoa palvelevan tontin 41209/17 (YSA) sekä mainittujen tonttien sijaan mahdollisesti muodostettavat tontit kiinteistölautakunnan määräämästä ajankohdasta alkaen 31.12.2080 saakka seuraavin ehdoin:\nAsemakaavan muutokseen nro 12353 sisältyvän asuntotontin 37186/4 (AK) vuosivuokra määrätään pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana Hitas-ehdoin, valtion korkotukemana asuntotuotantona tai asumisoikeusasuntotuotantona toteuttavan tontin osalta 27 euroa ja sääntelemättömänä asuntotuotantona toteutettavan tontin osalta 30 euroa.\nAsemakaavan muutokseen nro 12314 sisältyvien asuntotonttien 39119/13 (A), 39132/29 (AR) ja 39148/12 (A) vuosivuokrat määrätään pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana Hitas-ehdoin, valtion korkotukemana asuntotuotantona tai asumisoikeusasuntotuotantona toteuttavien tonttien osalta 29 euroa ja sääntelemättömänä asuntotuotantona toteuttavien tonttien osalta 32 euroa.\nAsemakaavan muutokseen nro 12134 sisältyvän YSA-tontin 41209/17 (YSA) vuosivuokra määrätään pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 11 euroa.\nAsuntotonteille mahdollisesti toteutettavien liike- tai niihin verrattavien tilojen osalta esitetään perittäväksi samaa maanvuokraa kuin asuntotontilta.\nAsuntotonttien vuosivuokrasta peritään 80 % siltä ajalta, jona tontille rakennettavien asuintalojen rakentamiseen myönnettyä valtion asuntolainaa on maksamatta tai jona valtio maksaa tontille rakennettavien asuntojen rakentamiseen myönnetyn lainan perusteella korkohyvitystä (korkotukea).\nMuuten noudatetaan tavanomaisia asuntotonttien vuokrausehtoja sekä kiinteistölautakunnan mahdollisesti päättämiä lisäehtoja. Hitas- ja hintakontrolloitujen kohteiden osalta noudatetaan lisäksi kaupunginvaltuuston ja kaupunginhallituksen päättämiä asuntojen hinta- ja laatutason sääntelyä koskevia ehtoja.\nAsemakaavan muutos nro 12353\nAsemakaavan muutos nro 12314\nAsemakaavan muutos nro 12134\nPukinmäessä sijaitseva asuntotontti 37186/4 (AK) on varattu asuntotuotantotoimistolle siten, että muodostettavien tonttien asuinrakennusoikeudesta enintään noin 50 % tulee toteuttaa valtion tukemana vuokra-asuntotuotantona ja vähintään noin 50 % välimuodon asuntotuotantona. Tontista 37186/4 muodostetut tontit 37186/5 ja 37186/6 on vuokrattu asuntotuotantotoimistolle lyhytaikaisesti 31.7.2017 saakka.\nTapaninkylässä sijaitsevista asuntotonteista tontti 39119/13 (A) on varattu Asuntosäätiön Asumisoikeus Oy:lle asumisoikeusasuntotuotantoon, tontti 39132/29 (AR) on varattu ilmoittautumis- ja neuvottelumenettelyllä omatoimista ja/tai ryhmärakennuttamishanketta varten ja tontti 39148/12 (A) on varattu Master Kodit Oy:lle asuntohankkeiden suunnittelua varten vapaarahoitteiseen omistusasuntotuotantoon Hitas II –ehdoin 31.12.2017 saakka.\nJakomäessä sijaitseva sosiaalitointa ja terveydenhuoltoa palveleva tontti 41209/17 (YSA) on varattu asuntotuotantotoimistolle vammaisten ryhmäkotihankkeen suunnittelua varten ja vuokrattu lyhytaikaisesti rakennusluvan hakemista varten 15.5.2017 saakka.\nNyt esitetään vuokrausperusteiden vahvistamista mainituille tonteille.\nKaupunginhallitus päätti 25.8.2014 (836 §) varata Pukinmäessä sijaitsevan asuntotontin (AK) 37186/4 asuntotuotantotoimistolle kumppanuuskaavoitusta ja asuntohankkeiden suunnittelua varten siten, että muodostettavien tonttien asuinrakennusoikeudesta enintään noin 50 % tulee toteuttaa valtion tukemana vuokra-asuntotuotantona ja vähintään noin 50 % välimuodon asuntotuotantona.\nKaupunginhallitus päätti 23.11.2015 (1141 §) varata Tapaninkylän asuntotontin 39119/13 (A) Asuntosäätiön Asumisoikeus Oy:lle asumisoikeusasuntotuotantoon, asuntotontin 39132/29 (AR) luovutettavaksi ilmoittautumis- ja neuvottelumenettelyllä omatoimista ja/tai ryhmärakennuttamishanketta varten sekä siirtää asuntotontin 39148/12 (A) jatkuvaan tonttihakuun.\nKaupunginhallitus päätti 28.1.2013 (139 §) varata sosiaalitointa ja terveydenhuoltoa palvelevan tontin 41209/17 (YSA) asuntotuotantotoimistolle vammaisten ryhmäkotihankkeen suunnittelua varten.\nKiinteistölautakunta päätti 16.6.2016 (284 §) varata asuntotontin 39148/12 (A, varauspäätöksessä tontti 13) Master Kodit Oy:lle asuntohankkeiden suunnittelua varten 31.12.2017 saakka ehdoin, että tontille tulee toteuttaa vapaarahoitteisia omistusasuntoja Hitas II -ehdoin.\nTontista 37186/4 muodostettavat tontit 37186/5 ja 37186/6 on vuokrattu lyhytaikaisesti asuntotuotantotoimistolle rakennusluvan hakemista varten 31.7.2017 saakka.\nTontteja 39119/13, 39132/29 ja 39148/12 ei ole vuokrattu lyhytaikaisesti.\nTontti 41209/17 on vuokrattu lyhytaikaisesti asuntotuotantotoimistolle rakennusluvan hakemista varten 15.5.2017 saakka.\nKaupunginvaltuusto hyväksyi 27.4.2016 Pukinmäen asemakaavan muutoksen nro 12353. Asemakaava on tullut lainvoimaiseksi 10.6.2016.\nKaupunginvaltuusto hyväksyi 17.6.2015 Vanhan Tapanilantien eteläosaa koskevan asemakaavan muutoksen nro 12314. Asemakaava on tullut lainvoimaiseksi 7.8.2015.\nKaupunginvaltuusto hyväksyi 7.11.2012 Jakomäentie 6 ja Kankarepolku 9 -nimisen asemakaavan muutoksen nro 12134. Asemakaava on tullut lainvoimaiseksi 21.12.2012.\nTonttien pinta-alat, osoitteet, rakennusoikeudet ja asemakaavatiedot ilmenevät liitteestä 1. Tontteja koskevat asemakaavat ovat liitteinä 2, 3 ja 4.\nVuokranmäärityksen tueksi on selvitetty seuraavat vertailutiedot:\nVuonna 2013 kaupunginvaltuusto päätti oikeuttaa kiinteistölautakunnan vuokraamaan Pukinmäessä sijaitsevan asuntotontin 37026/3 (AK) pitäen perusteena virallisen elinkustannusindeksin ”lokakuu 1951= 100” pistelukua 100 vastaavana kerrosneliömetrihintana 26 euroa. Tontista on myöhemmin muodostettu tontit 37026/8 ja 9, jotka toteutetaan valtion korkotukemana asuntotuotantona sekä asumisoikeusasuntotuotantona.\nVastaavasti kaupunginvaltuusto päätti viime toukokuussa oikeuttaa kiinteistölautakunnan vuokraamaan Tapaninkyläntiehen rajoittuvat asuntotontit 39235/12 ja 39246/10 (A) pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 31 euroa. Tontit on varattu vapaarahoitteisten ja sääntelemättömien omistusasuntojen suunnittelua varten.\nVuonna 2014 kaupunginvaltuusto päätti oikeuttaa kiinteistölautakunnan vuokraamaan Jakomäessä sijaitsevan asuntotontin 41200/24 (AK) pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 20 euroa. Tontti toteutetaan valtion korkotukemana asuntotuotantona.\nTavanomaisen käytännön mukaan asuntotontille mahdollisesti sijoitettavien julkisten palvelutilojen (esim. päiväkoti), ryhmäkotitilojen tai muiden Y-käyttötarkoituksen mukaisten tilojen sekä kunnallistekniikkaa palvelevien tilojen osalta peritään maanvuokraa noin puolet asuntotilan vuokrasta.\nNyt esitettävien vuokraushintojen määrittelyssä on otettu huomioon mm. edellä esitetyt vertailutiedot, tonttien sijoittuminen alueilla sekä rahoitus- ja hallintamuodot. Lisäksi todetaan alla oleva vuosivuokran määrittämisen peruste ja vuokra-aika.\nKaupunginvaltuuston päätöksen 1.10.1980 (asia nro 18) mukaan asuntotontin vuosivuokra on 4 % sen laskennallisesta hinnasta ja muiden tonttien vuosivuokra on 5 % niiden laskennallisesta hinnasta.\nVuokra-ajaksi esitetään noin 60 vuotta. Tällöin vuokra-aika päättyisi 31.12.2080.\nPukinmäen asuinrakennusten tontin 37186/4 (AK) vuosivuokra voitaisiin määrätä pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana Hitas-ehdoin, valtion korkotukemana asuntotuotantona tai asumisoikeustuotantona toteutettavan tontin osalta 27 euroa, joka vastaa nykyarvoltaan (elokuu 2016) noin 516 euron kerrosneliömetrihintaa, sekä sääntelemättömänä asuntotuotantona toteutettavan tontin osalta 30 euroa, joka puolestaan vastaa nykyarvoltaan noin 574 euron kerrosneliömetrihintaa.\nHitas-ehdoin, valtion korkotukemana asuntotuotantona tai asumisoikeustuotantona toteutettavan tontin osalta maanvuokran teoreettinen vaikutus asumiskustannuksiin olisi 2,06 euroa/kk/m² ja arava-alennus huomioon ottaen noin 1,65 euroa/kk/m². Sääntelemättömänä asuntotuotantona toteutettavan tontin osalta maanvuokran teoreettinen vaikutus asumiskustannuksiin olisi 2,29 euroa/kk/m².\nAsuntotontin vuosivuokrasta esitetään myönnettäväksi 20 %:n alennus siltä ajalta, jona tontille rakennettavien asuintalojen rakentamiseen myönnettyä valtion asuntolainaa on maksamatta tai jona valtio maksaa tontille rakennettavien asuntojen rakentamiseen myönnetyn lainan perusteella korkohyvitystä (korkotukea).\nVanhan Tapanilantien eteläosan alueen asuinrakennusten tonttien 39119/13 (A), 39132/29 (AR) ja 39148/12 (A) vuosivuokrat voitaisiin määrätä pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana Hitas-ehdoin, valtion korkotukemana asuntotuotantona tai asumisoikeustuotantona toteutettavien tonttien osalta 29 euroa, joka vastaa nykyarvoltaan (elokuu 2016) noin 554 euron kerrosneliömetrihintaa, sekä sääntelemättömänä asuntotuotantona toteutettavien tonttien osalta 32 euroa, joka puolestaan vastaa nykyarvoltaan noin 612 euron kerrosneliömetrihintaa.\nHitas-ehdoin, valtion korkotukemana asuntotuotantona tai asumisoikeustuotantona toteutettavien tonttien osalta maanvuokran teoreettinen vaikutus asumiskustannuksiin olisi 2,22 euroa/kk/m² ja arava-alennus huomioon ottaen noin 1,77 euroa/kk/m². Sääntelemättömänä asuntotuotantona toteutettavien tonttien osalta maanvuokran teoreettinen vaikutus asumiskustannuksiin olisi 2,44 euroa/kk/m².\nAsuntotonttien vuosivuokrista esitetään myönnettäväksi 20 %:n alennus siltä ajalta, jona tonteille rakennettavien asuintalojen rakentamiseen myönnettyä valtion asuntolainaa on maksamatta tai jona valtio maksaa tonteille rakennettavien asuntojen rakentamiseen myönnetyn lainan perusteella korkohyvitystä (korkotukea).\nJakomäen alueen YSA-tontin (YSA) 41209/17 vuosivuokra voitaisiin määrätä pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 11 euroa. Tämä vastaa nykyarvoltaan (elokuu 2016) noin 210 euron kerrosneliömetrihintaa.\nNoudatetun käytännön mukaan Y-tontin hinta vastaa noin puolta kaupungin alueella käyttämistä vapaarahoitteisten asuntotonttien hinnoista.\nKaupunginhallitus 03.10.2016 § 847\nKaupunginvaltuusto päättää oikeuttaa kiinteistölautakunnan vuokraamaan Helsingin kaupungin 37. kaupunginosan (Pukinmäki) asemakaavan muutokseen nro 12353 sisältyvän asuntotontin 37186/4 (AK), 39. kaupunginosan (Tapaninkylä) asemakaavan muutokseen nro 12314 sisältyvät asuntontit 39119/13 (A), 39132/29 (AR) ja 39148/12 (A) sekä 41. kaupunginosan (Jakomäki) asemakaavan muutokseen nro 12134 sisältyvän sosiaalitointa ja terveydenhuoltoa palvelevan tontin 41209/17 (YSA) sekä mainittujen tonttien sijaan mahdollisesti muodostettavat tontit kiinteistölautakunnan määräämästä ajankohdasta alkaen 31.12.2080 saakka seuraavin ehdoin:\nKiinteistölautakunta 08.09.2016 § 373\nKiinteistölautakunta esitti kaupunginhallitukselle, että lautakunta oikeutetaan vuokraamaan Helsingin kaupungin 37. kaupunginosan (Pukinmäki) asemakaavan muutokseen nro 12353 sisältyvä asuntotontti 37186/4 (AK), 39. kaupunginosan (Tapaninkylä) asemakaavan muutokseen nro 12314 sisältyvät asuntontit 39119/13 (A), 39132/29 (AR) ja 39148/12 (A) sekä 41. kaupunginosan (Jakomäki) asemakaavan muutokseen nro 12134 sisältyvä sosiaalitointa ja terveydenhuoltoa palveleva tontti 41209/17 (YSA) sekä mainittujen tonttien sijaan tulevat tontit kiinteistölautakunnan määräämästä ajankohdasta alkaen 31.12.2080 saakka seuraavin ehdoin:


Nanson Nokian tehdas sai jatkajan - Keskisuomalainen\nTalous 01.07.2016 17:15\nNanson Nokian tehdas sai jatkajan\nNokian Neulomo ennakoi, että tehtaalle tarvitaan lisää henkilökuntaa.\nVaatetusyhtiö Nanson Nokian tehtaan toiminta saa jatkajan. Nanso myy Nokian tehtaan liiketoiminnan viime marraskuussa perustetulle Nokian Neulomo -yhtiölle. Nokian Neulomo aikoo valmistaa naistenvaatemalliston, joka tulee verkkokaupan ennakkomyyntiin ensi viikolla ja Prisma-ketjun myyntiin lokakuussa.\nNokian Neulomo ennakoi, että tehtaalle tarvitaan lisää henkilökuntaa. Tehtaalla on määrä jatkaa myös alihankintatoimintaa.\n– Olemme vakuuttuneet siitä, että suomalaiset kuluttajat ovat kiinnostuneita vastuullisesti valmistetuista, laadukkaista ja kohtuuhintaisista kotimaisista vaatteista, sanoi Nokian Neulomon toimitusjohtaja Vesa Moisio.\nNanso ilmoitti maaliskuussa lopettavansa Tornion sukkahousutehtaan ja luopuvansa Nokian tehtaasta. Nanson tuotanto siirtyy Viroon.


Meilläkin on välillä jouduttu manuaalitarroituksiin mutta niistä toki yritetään pysyä erossa. Meillä iso tekijä on työmääräin, joka on raskaasti räätälöity, siinä on joka työvaiheelle oma sivunsa ja lopuksi tarkastuspistettä varten vielä tuotteeseen ennen pakkausta liimattavia tarroja. Tuotantoajon tarrat ovat pakatun tuotteen päälle liimattavia ja näissä sitten on myös erilaisia tarpeita. ... View more\nVastaus: Visma Nova: Myyntitilauksessa katuosoitee...\nby Sami Soinila in Visma Nova keskustelut\nMoi, Kyseessä ei ole uusi ominaisuus vaan jos tilauksella esim katuosoite rivillä kentässä muutoksen jälkeen klikkaan ENTER tekee ohjelma haun ja päivittää toimitusasiakkaan sillä numerolla jolta kyseinen katuosoite löytyy. Jos taas siirryt katuosoite kentästä muutoksen jälkeen tabulaattorilla, hakua ei tehdä ja muutos päivittyy sellaisenaan. Nova on toiminut tuossa noin jo vuosia. ... View more\nVastaus: Tiedontuonnissa myyntitilauksen toimituso...\nMeillä oli vastaavanlaista ongelmaa aikoinaan suoratoimituksien kanssa, jolloin Nova-yritys johon tilauksia syötettiin sisälti asiakkaan 9999 jonka tiedoissa on yksityisasiakas maksuehdoilla ja muilla blankotiedoilla. Tilausta syötettäessä haettiin asiakkaaksi 9999 ja muutettiin sitten yksityisasiakkaan osoitetiedot kuntoon. Kun tilaus vietiin tuotantoyksikön Nova-yritykseen "hae asiakastiedot"-valinnalla niin jos tuotantoyksikön asiakaskortistossa ei ollut 9999-asiakasta niin tilaustentuonti toimi meillä oikein ja syötetyt tiedot näkyivät oikein. Testasin tämän juuri nyt ja näin se toimii. En nyt muista oliko joku raporttitekninen syy että muutimme toimintatapaa - mutta tuolla voisi ehkä testata. Nykyään meillä on tuotantoyksiköissä tuo sama 9999-asiakas mutta emme käytä "hae asiakastiedot"-optiota. Mutta joka tapauksessa tällainen toimitus/laskutuasiakkaan käyttäytymisen eriyttäminen siirroissa on ehdottomasti hyödyllinen lisä. ps. Meilläe olisi lisäksi hyötyä että toimitus ja maksuehdot voisi täpätä erikseen haettavaksi koska tuotantoyksiköissämme on eroavaisuuksia näissä ja tilaustensiirroissa asioita korvautuu väärin. ... View more\nby Kari Yli-Hakuni in Visma Nova uutiset\nUudistetun tuotekyselyn hakutulokset eivät ainakaan tässä vaiheessa huomioi vaihtoehtokoodeja. Otamme tämän toiveen ylös tulevien versioiden suunnittelun avuksi. Kiitos kehitysideasta! ... View more


Villa Nobile - Yksityinen uima-allas, 4 km - Airbnb\nVilla Nobile - Yksityinen uima-allas, 4 km\nKoko huvila, jonka majoittaja on Barbara - DH Villas\nMajoittajalla Barbara - DH Villas on 50 arvostelua muista kohteista.\nVilla Nobile on hienostunut huvila, jossa on yksityinen uima-allas Le Marchessa, lyhyen matkan päässä Adrianmeren rannikolta ja Fanon keskustasta. Se on historiallinen asunto, joka on peräisin 1800-luvun alkupuolelta. Se on kalustettu huolellisesti luodakseen lämpimän ja viihtyisän ilmapiirin. Kohteen omaleimainen piirre on laaja bioenergiainen puutarha, joka on suunniteltu vieraan fyysiseen hyvinvointiin luonnon helmassa. Kohteessa on leveä täysin aidattu uima-allas. Puutarha ja uima-allas ovat yksinomaiseen käyttöön.\nHuvila on kahdessa kerroksessa. Pohjakerroksessa on leveä olohuone, keittiö, josta on suora pääsy pergolaan, työhuone ja wc. Pergola on kalustettu pöydillä, tuoleilla ja istuinalueella rentoutumiseen ulkoilmassa. Sisäinen portaikko johtaa pohjakerrokseen, jossa on kaksi parivuodetta ja oma kylpyhuone suihkulla, parivuode, parivuode ja kylpyhuone, jossa on kylpyhuone. Pyynnöstä on mahdollista lisätä yhden hengen vuode.\n7 yötä paikassa Centinarola\nTällä majoittajalla on 50 arvostelua muista majapaikoista. Näytä muut arvostelut\nFanon kaupungissa järjestetään paljon hauskoja ja jännittäviä tapahtumia! Viikonloppuisin tammikuun lopusta helmikuun puoliväliin siellä järjestetään maailman vanhin ja makein karnevaali, jossa makeiset ovat 16 metrin korkeiden kellukkeiden lisäksi. Karnevaalilla on myös kesäversio, joka järjestetään vain muutaman metrin päässä merestä Viale Adriaticon varrella, yleensä elokuun ensimmäisellä viikolla. Fano Jazz by the Sea on johtava kansallinen jazztapahtuma, joka järjestetään heinäkuun puolivälistä elokuun alkuun kaupungin eri alueilla. Heinäkuun loppuun mennessä siellä on Fano of the Caesars, jossa on paraatit historiallisissa vaatteissa, roomalaisten leirien jälleenrakentaminen ja tapahtuman kohokohta vaunukilpailu. Koko kesän ajan merenranta on täynnä iltakatumarkkinoita, ja sitä elävöittävät konsertit ja kiertoajelut. Yksi kuuluisimmista tapahtumista on Lidon alueella järjestettävä Brodetto-festivaali, jossa on ruokakojuja, jotka tarjoavat tuoreita mereneläviä, ruoanlaittoesityksiä, konsertteja ja viihdettä. Jokaisen kuukauden toisena sunnuntaina historiallisen keskustan kaduilla järjestetään antiikkimessut.\nMajoittaja: Barbara - DH Villas\nTutustu muihin vaihtoehtoihin kaupungissa Centinarola ja sen ympäristössä